hotchpotch/miracl-hf-unified huggingface dataset:
ไทยแลนด์ฟุตซอลลีก ฤดูกาล 2558
ไทยแลนด์ฟุตซอลลีก 2558 เป็นการแข่งขันฟุตซอลอาชีพระดับสุงสุดของประเทศไทยภายใต้การจัดการของสมาคมฟุตบอลแห่งประเทศไทยฯ จัดขึ้นเป็นครั้งที่ 8 ในปี พ.ศ. 2558 มีสมาคมฟุตบอลแห่งประเทศไทย และบริษัทสยามอินเตอร์มัลติมีเดีย จำกัด (มหาชน) (SIAM INTER Multimedia) เป็นผู้จัดการแข่งขัน ซึ่งในฤดูกาลนี้ มี 14 ทีมที่เข้าร่วมการแข่งขัน โดยระบบการแข่งขันจะใช้ระบบแบบเหย้า-เยือนโดยหมุนเวียนใช้แต่ละสนามในการแข่งขัน โดยออกอากาศทางสถานีโทรทัศน์ช่อง SMMTV ซึ่งเป็นผู้ถือลิขสิทธิ์การถ่ายทอดสดฟุตซอลรายการนี้ตั้งแต่ไทยแลนด์ฟุตซอลลีก 2557 เป็นต้นมา รวมไปถึงทางสถานีวิทยุเอฟเอ็ม 96 สปอร์ตเรดิโอ (96 SPORT RADIO) และรับชมการถ่ายทอดสดเพิ่มเติมได้อีกสองช่องทางด้วยกัน ทั้งทางช่อง จีเอ็มเอ็ม ฟุตบอล พลัส (GMM FOOTBALL PLUS), จีเอ็มเอ็ม ฟุตบอล ยูโร (GMM FOOTBALL EURO) และ จีเอ็มเอ็ม ฟุตบอล เอ็กซ์ตร้า (GMM FOOTBALL EXTRA)
อัปเดตล่าสุด ณ วันที่ 20 กันยายน พ.ศ. 2558
กรมตำรวจนครบาลโตเกียว
กรมตำรวจนครบาลโตเกียว (; ) เป็นองค์กรตำรวจซึ่งรับผิดชอบนครหลวงโตเกียว ก่อตั้งขึ้นในปี 1874 และมีผู้บังคับบัญชาเป็นผู้กำกับใหญ่ (Superintendent General) ซึ่งคณะกรรมการความปลอดภัยสาธารณะแห่งชาติแต่งตั้งขึ้นโดยอนุมัติของนายกรัฐมนตรี
กรมตำรวจนครบาลโตเกียวมีข้าราชการตำรวจกว่า 43,000 คน ข้าราชการพลเรือนกว่า 2,800 คน และสถานีตำรวจ 102 แห่ง คิดเป็นข้าราชการ 1 คนต่อพลเมือง 290 คน นับเป็นองค์กรตำรวจนครบาลที่ใหญ่ที่สุดในโลก
อาคารหลักของกรมอยู่ในย่านคะซุมิงะเซะกิกลางกรุงโตเกียว สร้างขึ้นในปี 1980 เป็นตึกรูปลิ่มขนาดยักษ์สูง 18 ชั้น และมีหอสูงทรงกระบอกอยู่บนดาดฟ้า เป็นที่สะดุดตาจากถนนเบื้องล่าง และจัดเป็นจุดสังเกตที่เลื่องชื่อจุดหนึ่งของเมือง
กรมตำรวจนครบาลโตเกียวอยู่ในบังคับบัญชาของผู้กำกับใหญ่ และขึ้นตรงต่อคณะกรรมการความปลอดภัยสาธารณะโตเกียว (Tokyo Metropolitan Public Safety Commission)
กรมมีหน่วยงานในสังกัดดังนี้กรมยังมีวิทยาลัยของตน คือ วิทยาลัยกรมตำรวจนครบาล (Metropolitan Police Department Academy)
สำนักงานเขตแต่ละแห่งบังคับบัญชาสถานีตำรวจหลายแห่ง และสถานีตำรวจแต่ละแห่งแบ่งออกเป็นหน่วยงานดังต่อไปนี้
ฟุตบอลโลกหญิง 2015 รอบแพ้คัดออก
การแข่งขันฟุตบอลโลกหญิง 2015 รอบแพ้คัดออก จะเริ่มต้นขึ้นระหว่างวันที่ 20 มิถุนายน และ 5 กรกฎาคม 2558. 16 ทีมเข้าร่วมการแข่งขันในรอบแพ้คัดออก.
สองทีมที่ดีที่สุดของแต่ละกลุ่มและสี่ทีมอันดับสามที่ดีที่สุดผ่านเข้ารอบแพ้คัดออก.
ผู้เล่นยอดเยี่ยมประจำนัด:
คาร์ลี ลอยด์ (สหรัฐอเมริกา)
ผู้ช่วยผู้ตัดสิน:
นาตาลียา ราชีนสกา (ยูเครน)
โยลันดา ปาร์กา (สเปน)
ผู้ตัดสินที่สี่:
คลาอูเดีย อุมปีเอร์เรซ (อุรุกวัย)
ผู้ตัดสินที่ห้า:
โลเรโต โตโลซา (ชิลี)
ปลาหมอแคระขี้เซา
ปลาหมอแคระขี้เซา หรือ ปลาหมอแคระสยาม (; ) เป็นปลาน้ำจืดขนาดเล็กชนิดหนึ่ง ในวงศ์ปลาหมอแคระ (Badidae)
มีรูปร่างเหมือนปลาหมอ หรือปลากะพงทั่วไป แต่มีขนาดเล็ก ครีบก้นสั้น ปากเล็ก ตาโต ลำตัวสีน้ำตาลแดง มีจุดประสีดำเหลือบและแดงสด ครีบหลังมีดวงสีคล้ำอยู่ระหว่างก้านครีบเกือบทุกอัน ขอบครีบสีแดงเรื่อ ๆ ครีบหางสีเหลืองอ่อน
มีขนาดยาวประมาณ 3-5 เซนติเมตร
พบกระจายพันธุ์เฉพาะแหล่งน้ำที่ไหลลงตามแนวชายฝั่งด้านทะเลอันดามันของไทยตั้งแต่จังหวัดระนองลงไปเท่านั้น ปัจจุบันยังไม่พบการกระจาย
ในแหล่งน้ำที่ไหลลงลงตามแนวชายฝั่งด้านอ่าวไทย โดยค้นพบครั้งแรกที่จังหวัดภูเก็ต โดยมักอาศัยอยู่ใต้ใบไม้ร่วงและซอกหินใต้น้ำ วางไข่ไว้ในโพรงไม้ กินแพลงก์ตอนสัตว์และตัวอ่อนของแมลงน้ำเป็นอาหาร
เป็นปลาที่พบได้น้อย มีการเลี้ยงเป็นปลาสวยงาม แต่ไม่พบบ่อยนักในตลาดค้าปลาสวยงาม
ปลาหมอแคระพม่า
ปลาหมอแคระพม่า หรือ ปลาหมอแคระแดง (; ) เป็นปลาน้ำจืดขนาดเล็กชนิดหนึ่ง ในวงศ์ปลาหมอแคระ (Badidae)
มีลักษณะคล้ายกับปลาหมอแคระขี้เซา ("B. siamensis") แต่ส่วนหัวสั้นกว่าเล็กน้อย มีจุดสีดำบนครีบหลังเป็นจุดใหญ่กว่า ลำตัวมีสีน้ำตาลแดง และมีจุดสีแดงคล้ำหรือแดงสดในทุกเกล็ดสลับกับจุดสีฟ้าเหลือบ โคนหางด้านบนมีจุดสีคล้ำจุดใหญ่ ครีบหลังมีแถบสีคล้ำอมม่วงและแดง มีขลิบสีจาง
มีขนาดประมาณ 3-5 เซนติเมตร
เป็นปลาที่พบกระจายพันธุ์เฉพาะในลำธารหรือริมฝั่งแม่น้ำที่ตื้นของลุ่มแม่น้ำโขงตอนบนในแถบประเทศไทยและลาวเท่านั้น โดยมักซ่อนตัวเองอยู่ใต้ใบไม้ร่วงใต้น้ำหรือซอกหลืบหิน วางไข่ไว้ในโพรงไม้ กินแพลงก์ตอนสัตว์หรือตัวอ่อนของแมลงน้ำเป็นอาหาร
เป็นปลาที่พบได้น้อย และมีการเลี้ยงเป็นปลาสวยงาม ที่ไม่พบบ่อยนักในวงการปลาสวยงาม
เอรียา จุฑานุกาล
เอรียา จุฑานุกาล (23 พฤศจิกายน พ.ศ. 2538 — ) ชื่อเล่น เม เป็นนักกอล์ฟชาวไทย
ปัจจุบันเล่นอยู่ใน แอลพีจีเอ ทัวร์
เกิดที่กรุงเทพมหานคร ประเทศไทย มีพี่สาวชื่อ โมรียา จุฑานุกาล เป็นนักกอล์ฟเช่นเดียวกัน คุณพ่อชื่อ สมบูรณ์และคุณแม่ชื่อ นฤมล น้องสาวสองคนมักจะเล่นแมตช์ ด้วยกันและเดินทางมากับพ่อแม่ของพวกเขาที่จัดการธุรกิจและ กิจการทางการเงินของพวกเขา โดยพ่อแม่เป็นเจ้าของร้านค้าที่เรียกว่า โปรกอล์ฟโรสการ์เด้ สนามกอล์ฟ ใกล้กรุงเทพฯ
เอรียา เป็นนักกอล์ฟสมัครเล่นแถวหน้าของประเทศไทย ที่เคยผ่านสังเวียนการแข่งขันระดับโลกมาแล้วมากมาย ทั้งความสำเร็จต่างๆที่สองพี่น้องสามารถคว้ามาครอง ส่งผลให้ครอบครัวจุฑานุกาลเป็นที่รู้จักกันเป็นอย่างดีในวงการกอล์ฟเมืองไทย
น้องเมยังเด็กคุณพ่อ-คุณแม่ ก็เริ่มเล่นกอล์ฟกันแล้ว เล่นกันจริงจัง เล่นกันทุกวันจนเกิดความชื่นชอบ และหลงใหลในกีฬากอล์ฟ จริงจังถึงขั้นที่คุณพ่อเดินทางไปเรียนทำไม้กอล์ฟถึงต่างประเทศ เพื่อกลับมาเปิดโปรช็อปในเมืองไทย นั้นเป็นจุดเริ่มต้นที่ทำให้ทั้งสองพี่น้องได้รู้จักกับกีฬากอล์ฟ
คุณพ่อเปิดร้านอุปกรณ์กอล์ฟ ก็ต้องอยู่ที่สนามไดรฟ์ เด็กๆก็จับไม่หวดกันไปเรื่อย คนนั้นสอนที คนโน้นสอนที สนุกสนานกันไป ผ่านไปได้ประมาณหนึ่งปีที่ตีเล่นกันไปนั้นคุณพ่อก็เริ่มเห็นแววว่าพอไปได้ในทางนี้ก็เริ่มให้ร่วมแข่งขันกอล์ฟเยาวชนกันไปเรื่อย
จนน้องเมอายุได้ 9 ขวบก็ได้เป็นตัวแทนของประเทศไทยร่วมการแข่งขันจูเนียร์เวิลด์ ที่ประเทศสหรัฐอเมริกา ผลปรากฏว่าได้ตำแหน่งรองชนะเลิศกลับมา จากนั้นจึงมีการคุยกันในครอบครัว ว่าต้องจริงจังมากขึ้นทั้งในเรื่องของกอล์ฟ และเรื่องของสภาพความฟิตของร่างกายระดับมืออาชีพ
ระดับมืออาชีพ
จาจังมย็อน
จาจังมย็อน () หรือ ชาจังมย็อน (, jajangmyeon, chajangmyŏn) เป็นอาหารจีน-เกาหลีชนิดหนึ่ง ประกอบด้วยเส้นบะหมี่ ราดและคลุกซอสข้นที่ทำจากชุนจัง (เต้าเจี้ยวถั่วดำหมัก) ผัดกับผัก เนื้อหมูหั่น และบางครั้งใส่อาหารทะเล ชื่อซอส "จาจัง" (ซึ่งบางครั้งสะกดเป็น "ชาจัง") เป็นการออกเสียงแบบเกาหลีของตัวอักษรจีน ซึ่งแปลตรงตัวว่า "ซอสผัด" ส่วนคำ "มย็อน" แปลว่า "บะหมี่" ซึ่งเขียนด้วยตัวอักษรจีนว่า
อาหารชนิดนี้มีต้นกำเนิดมาจากจ๋าเจี้ยงเมี่ยน (, แปลตรงตัวว่า "บะหมี่ซอสผัด") ในมณฑลชานตงของประเทศจีน จุดเริ่มต้นของจาจังมย็อนสามารถสืบย้อนกลับไปถึงสมัยราชวงศ์โชซ็อน เมื่อโชซ็อนเปิดอินช็อนเป็นเมืองท่า ชาวจีนจำนวนมากจากชานตงจึงอพยพมาอาศัยในย่านหนึ่งของเมืองซึ่งทุกวันนี้เป็นที่รู้จักกันในชื่ออินช็อนไชนาทาวน์ ชาวจีนกลุ่มนี้เป็นผู้ตั้งร้านอาหารจีนและดัดแปลงสูตรจ๋าเจี้ยงเมี่ยนแบบดั้งเดิมให้เข้ากับความชอบของชาวเกาหลี
โฆษา อารียา
โฆษา อารียา เป็นนักหมากล้อมชาวไทยระดับ 6 ดั้ง ซึ่งถือเป็นการได้รับระดับสูงสุดของประเทศไทย และเป็นผู้ฝึกสอนหมากล้อม ให้แก่ก่อศักดิ์ ไชยรัศมีศักดิ์
ทั้งนี้ ดร.โฆษา อารียา ยังเป็นผู้มีผลงานเขียนพจนานุกรมญี่ปุ่น-ไทย และไทย-ญี่ปุ่น
โฆษา อารียา หรือ ดร.โฆษา อารียา เป็นครูสอนหนังสือชาวไทย ที่ได้ทำการสอนที่ประเทศญี่ปุ่นเป็นระยะเวลากว่า 40 ปี รวมถึงเป็นผู้มีฝีมือในการเล่นหมากล้อม และได้เป็นแชมป์จังหวัดนะระ ที่ประเทศญี่ปุ่น
นอกจากนี้ ดร.โฆษา อารียา ยังเคยดำรงตำแหน่งเป็นคณบดี คณะเศรษฐศาสตร์ มหาวิทยาลัยรังสิต
รักใสหัวใจเกินร้อย (ละครโทรทัศน์)
รักใสหัวใจเกินร้อย หรือ Hana Yori Dango () เป็นละครโทรทัศน์ของประเทศญี่ปุ่น ซึ่งออกอากาศทางช่อง TBS ในปี พ.ศ. 2548 เรื่องนี้ดัดแปลงจากมังงะเรื่อง "สาวแกร่งแรงเกินร้อย" () เขียนโดยโยโกะ คะมิโอะ ได้มีภาค 2 ในปี พ.ศ. 2550 และภาพยนตร์ในปี พ.ศ. 2551
มากิโนะ ซึกุชิ (Inoue Mao) ซึ่งเป็นนักเรียนหญิงธรรมดาๆจนๆคนนึงที่ไม่ชอบการกลั่นแกล้ง แต่เข้ามาเรียนอยู่ในโรงเรียนคนรวยเอโทคุ ในโรงเรียนแห่งนี้มีแก็งค์ F4 หรือ Flower 4 ซึ่งสมาชิกรวยระดับมหาเศรษฐีและหน้าตาดี เมื่อมีใครทำให้ F4 ไม่พอใจ จะได้รับใบแดงซึ่งเป็นสัญลักษณ์ว่าจะโดนแกล้งจากคนทั้งโรงเรียน กลุ่ม F4 ประกอบไปด้วย โดเมียวจิ ซึคาสะ เป็นหัวกลุ่ม F4 , ฮานาซาว่า รูอิ , นิชิคาโดะ โซจิโร่ , มิมาซากะ อากิระ
เรื่องเกิดขึ้นเมื่อซากุระโกะ เพื่อนของมากิโนะทำน้ำส้มหกใส่เสื้อของโดเมียวจิ มากิโนะทนไม่ไหวอีกต่อไปจึงเผลอตวาดใส่โดเมียวจิไป ทำให้มากิโนะได้รับใบแดงแทนซากุระโกะ
เมื่อมากิโนะได้สู้กับกลุ่ม F4 โดเมียวจิก็ได้หลงรักมากิโนะขึ้นมา แต่ว่ามากิโนะกลับไปหลงรักฮานาซาวะ รูอิ
ที่มา: Video Research, Ltd.
47th Television Drama Academy Awards
Balistoides
Balistoides เป็นสกุลของปลาทะเลในวงศ์ปลาวัว (Balistidae)
จัดเป็นปลาวัวขนาดใหญ่ มีขนาดลำตัวตั้งแต่ 45 เซนติเมตรขึ้นไป มีอุปนิสัยดุร้าย จนสามารถว่ายไล่หรือกัดทำร้ายนักดำน้ำได้ พบกระจายพันธุ์ในน่านน้ำแถบอินโด-แปซิฟิก แบ่งออกได้เป็น 2 ชนิด คือ
ปลาหมอแคระแม่กลอง
ปลาหมอแคระแม่กลอง () ปลาน้ำจืดขนาดเล็กชนิดหนึ่ง ในวงศ์ปลาหมอแคระ (Babidae)
มีช่วงลำตัว ช่วงระหว่างตา และจุดเริ่มต้นของครีบหลังยาว โดยรวม จึงเป็นปลาที่มีลำตัวค่อนข้างยาวอาศัยอยู่ในลำธารที่มีระบบนิเวศจำเพาะ ที่มีปรับเปลี่ยนหมุนเวียนไปตามฤดูกาล ร่วมกับสิ่งมีชีวิตอีกหลายชนิดที่อาศัยอยู่ในที่เดียวกันและได้วิวัฒนาการปรับตัวตามการผันแปรตามฤดูกาลของลำธาร
ค้นพบครั้งแรกโดย นณณ์ ผาณิตวงศ์ นักสำรวจธรรมชาติและนักมีนวิทยาชาวไทยที่ต้นแม่น้ำแควน้อย ในพื้นที่อำเภอสังขละบุรี และ อำเภอทองผาภูมิ จังหวัดกาญจนบุรีเท่านั้น จึงเป็นปลาประจำถิ่นของประเทศไทย
UTC−08:30
UTC−08:30 เป็นเขตเวลาที่เวลาท้องถิ่นช้ากว่าเวลาสากลเชิงพิกัด 8 ชั่วโมง 30 นาที ใช้ในหมู่เกาะพิตแคร์น จนถึง 26 เมษายน ค.ศ. 1998 เมื่อวันที่ 27 เมษายนได้เปลี่ยนมาใช้
ปลาวัวสามเขา
ปลาวัวสามเขา () เป็นสกุลของปลาทะเล ในวงศ์ปลาวัวจมูกสั้น (Triacanthidae) ใช้ชื่อวิทยาศาสตร์ว่า "Triacanthus"
แบ่งออกได้เป็น 2 ชนิด
ปลาอีคุด
ปลาอีคุด (หรือสะกดว่า ปลาอีคลุด; ; ) ปลากระดูกแข็งชนิดหนึ่ง ในวงศ์ปลาอีคุด หรือ วงศ์ปลาจาน (Sparidae)
มีลำตัวกว้าง และแบนข้าง ส่วนโค้งนูนของหัวและสันหลังต่างกับท้องมาก หัวโต นัยน์ตาโปน จะงอยปากทู่ ปากเล็ก มุมปากยื่นเข้ามาเป็นแนวใต้จุดกึ่งกลางนัยน์ตา ครีบหลังมีก้านครีบเดี่ยวเป็นซี่แข็งปลายแหลม 11 ก้าน และก้านครีบแขนง 10-13 ก้าน ครีบก้นมีก้านครีบเดี่ยว 3 ก้าน ก้านครีบอันกลางใหญ่และยาวกว่าก้านครีบอื่น ๆ และก้านครีบแขนง 11 หรือ 11 ก้าน ครีบอกยาวปลายแหลม ครีบท้องค่อนข้างใหญ่ และมีก้านครีบเดี่ยวเป็นซี่แข็งปลายแหลม 1 ก้าน ครีบหางปลายเป็นแฉกไม่ลึก ลำตัวเป็นสีเทาอมดำ ท้องสีขาวอมดำ ครีบหลังและครีบก้นมีขอบดำเปราะ ๆ เกล็ดมีความเงางาม
มีความยาวเต็มที่ประมาณ 75 เซนติเมตร พบกระจายพันธุ์ตามบริเวณปากแม่น้ำและชายฝั่งที่เป็นทราย ตั้งแต่บริเวณน้ำตื้น ๆ ถึงน้ำลึกประมาณ 50 เมตร พบได้ทั้งในอ่าวไทยและทะเลอันดามัน
เป็นปลาเศรษฐกิจ เนื้อค่อนข้างแข็งจึงนิยมนำไปต้มมากกว่าวิธีการปรุงอย่างอื่น จึงทำให้มีชื่อเรียกอีกชื่อหนึ่งว่า "ปลาหม้อแตก" หรือ "ปลากูกู" ในหมู่ชาวมุสลิม นอกจากนี้แล้วยังนับว่าเป็นปลาเพียงไม่กี่ชนิดในวงศ์เดียวกันนี้ ที่สามารถปรับตัวให้เข้ากับน้ำกร่อยหรือน้ำจืดสนิทได้ จึงมีการเลี้ยงเป็นปลาสวยงามอีกด้วย โดยเป็นปลาที่เลี้ยงง่าย ไม่ดุร้ายทำร้ายปลาชนิดอื่นในที่เลี้ยงด้วยกัน และราคาไม่แพง
ปลาดอกหมากกระโดง
ปลาดอกหมากกระโดง (; ) ปลากระดูกแข็งชนิดหนึ่ง ในวงศ์ปลาดอกหมาก (Gerreidae)
ปลาดอกหมากกระโดงมีรูปร่างของลำตัวป้อมดูคล้ายรูปไข่หรือสี่เหลี่ยมขนมเปียกปูนแบนข้าง หัวเล็กสั้น นัยน์ตาโต จะงอยปากแหลม ปากยืดหดได้ เกล็ดเล็กหลุดง่ายมีความแวววาวเงางาม ตัวโตเต็มวัยก้านครีบแข็งอันที่สองของครีบหลังจะเจริญยาวเป็นเส้นเดี่ยว ครีบอกยาว ครีบหางลึกเว้ารูปส้อม สีลำตัวอมเทามีสีดำแต้มเป็นจุดประปรายท้องสีขาวเงิน ครีบทุกครีบสีเทาอมเหลือง
มีความยาวประมาณ 11-22 เซนติเมตร พบกระจายพันธุ์ตามชายฝั่งทะเลตื้น ๆ หรือปากแม่น้ำในจังหวัดชุมพร, ประจวบคีรีขันธ์, สมุทรปราการ, ชลบุรี และระยอง
เป็นปลาที่กินสัตว์น้ำเล็ก ๆ รวมทั้งพืชเป็นอาหาร ใช้ประโยชน์เป็นปลาที่บริโภคเนื้อเป็นอาหาร และยังสามารถเลี้ยงเป็นปลาสวยงามได้อีกด้วย เนื่องจากมีความสวยงามพอสมควร อีกทั้งยังสามารถปรับตัวให้อยู่ในน้ำกร่อยหรือน้ำจืดได้ แต่เป็นปลาที่เลี้ยงยาก มีความเปราะบาง
ตีนฮุ้งดอย
ตีนฮุ้งดอย () หรือ สัตฤๅษี (ภาคเหนือ) เป็นพืชในวงศ์ Melanthiaceae มีถิ่นกำเนิดในประเทศจีน, อนุทวีปอินเดียและคาบสมุทรอินโดจีน เป็นไม้ล้มลุก มีหัวใต้ดิน สูงได้ถึง 1 ม. ใบเป็นใบเดี่ยว ออกเรียงเวียนรอบข้อ 4-9 ใบ รูปรีแกมขอบขนาน กว้าง 3-5 ซม. ยาว 8-15 ซม. โคนใบสอบ ปลายใบแหลม ดอกออกเป็นดอกเดี่ยว สีเหลืองแกมส้ม ลักษณะเป็นกระจุกที่ปลายยอด มีก้านดอกยืดยาว 5-30 ซม. มีใบประดับ 4-6 ใบ ยาว 5-10 ซม. กลีบดอกเป็นเส้นเล็กสีเขียว ยาว 6-12 ซม. เกสรผู้ 10-22 อัน แตกตามยาว ผลลักษณะเป็นก้อนกลม ผิวเรียบ ขนาด 4-5 ซม. เมล็ดสีแสดแดง
ตีนฮุ้งดอยเป็นพืชสมุนไพรของคนภาคเหนือ ทั้งต้นมีสรรพคุณลดไข้ ส่วนหัวมีสรรพคุณแก้ปวด แก้อักเสบ และคลายกล้ามเนื้อ นำไปต้มแก้พิษงู, แผลน้ำร้อนลวก รักษาโรคคอตีบและสมองอักเสบ
สตาร์สตรักก์
"สตาร์สตรักก์" () เป็นเพลงของกลุ่มดนตรีชาวอเมริกัน ทรีโอ!ทรี เป็นซิงเกิลที่สองจากอัลบั้ม "วอนต์" เพลงฉบับดีลักซ์และออกอากาศในวิทยุออกจำหน่ายและร้องรับเชิญโดย เคที เพร์รี เพลงฉบับที่เพร์รีร้องด้วยประสบความสำเร็จอย่างมากในออสเตรเลีย เบลเยียม ฟินแลนด์ ไอร์แลนด์ โปแลนด์ และสหราชอาณาจักร ขึ้นถึงสิบอันดับแรกในชาร์ตต่าง ๆ
นานาโกะ มัตสึชิมะ
นานาโกะ มัตสึชิมะ () เป็นนักแสดงและนางแบบชาวญี่ปุ่น เธอโด่งดังในบทเรอิโกะ อาซาคาวะ ของภาพยนตร์เรื่อง "Ring" (1998). และในปี พ.ศ. 2554 ตอนสุดท้ายของละครโทรทัศน์ของเธอ "Kaseifu no Mita" ทำเรตติ้งได้ 40% นับเป็นหนึ่งในละครโทรทัศน์ที่เรตติ้งสูงตลอดกาลของประเทศญี่ปุ่น
ในวันที่ 21 เดือนกุมภาพันธ์ ปี พ.ศ. 2544 มัตสึชิมะได้แต่งงานกับนักแสดงชายชาวญี่ปุ่น "ทะกะชิ โซะริมะจิ" และมีลูกสาวสองคน เกิดวันที่ 31 พฤษภาคม พ.ศ. 2547 และวันที่ 30 พฤศจิกายน พ.ศ. 2550
ช็อกแวลยู II
ช็อกแวลยู II () เป็นสตูดิโออัลบั้มของโปรดิวเซอร์เพลงชาวอเมริกัน ทิมบาแลนด์ เดิมอัลบั้มจะออกจำหน่ายใน ค.ศ. 2008 แต่ถูกเลื่อนไปออกจำหน่ายใน ค.ศ. 2009 และมีการยืนยันว่าจะวางจำหน่ายในวันที่ 23 พฤศจิกายน ค.ศ. 2009 สังกัดแบล็กกราวด์เรเคิดส์ แต่ที่สุดแล้วก็ถูกเลื่อนไปออกจำหน่ายในวันที่ 7 ธันวาคม ค.ศ. 2009 ในสหราชอาณาจักร และวันที่ 8 ธันวาคมในสหรัฐอเมริกา
ยัวร์โซเกย์
"ยัวร์โซเกย์" () เป็นเพลงของนักร้องชาวอเมริกัน เคที เพร์รี ผลิตโดยเกร็ก เวลส์ และปรับแต่งเสียงโดยดรูว์ เพียร์สัน เป็นเพลงแรกของเพร์รีในสังกัดใหญ่ที่ประสบความสำเร็จ และถูกบรรจุในอัลบั้ม"วันออฟเดอะบอยส์" สังกัดแคปิตอลเรเคิดส์ให้ดาวน์โหลดเพลงในเว็บไซต์ฟรี เพลงไม่เข้าชาร์ตบิลบอร์ดฮอต 100
เลอังดรู วีโซตู
เลอังดรู วีโซตู เนวิส (; 30 เมษายน ค.ศ. 1983) เป็นนักวอลเลย์บอลชายชาวบราซิล เขาเล่นตำแหน่งตัวบุกแดนหลังให้กับสโมสรเจที ธันเดอร์ในประเทศญี่ปุ่น
เครื่องวัดแดด
เครื่องวัดแดด หรือ เซกซ์แทนต์ () คือ เครื่องมือที่ใช้สำหรับการวัดมุมสัมพันธ์ระหว่างวัตถุสองสิ่งที่สามารถมองเห็นได้ด้วยสายตาในการเดินเรือดาราศาสตร์ วัตถุประสงค์หลักคือการใช้วัดมุมระหว่างวัตถุบนท้องฟ้า (ดวงอาทิตย์ ดวงจันทร์ หรือ ดวงดาวต่าง ๆ) กับเส้นขอบฟ้า แล้วนำค่าความสูงที่ได้มาคำนวณหาละติจูด เพื่อบอกตำแหน่งของเรือในเวลาที่ทำการสังเกต มีการใช้ครั้งแรกในช่วงปี ค.ศ. 1730 โดยนักคณิตศาสตร์ชาวอังกฤษ จอห์น แฮดลีย์ (ค.ศ. 1682 - 1744) และนักประดิษฐ์ชาวอเมริกัน โทมัส กอดฟรีย์ (ค.ศ. 1704 - 1749) นอกจากนี้ได้มีการค้นพบในภายหลังจากงานเขียนที่ไม่ได้ตีพิมพ์ของนักฟิสิกส์ นักคณิตศาสตร์ นักดาราศาสตร์ นักปรัชญา นักเล่นแร่แปรธาตุ และนักเทววิทยาชาวอังกฤษ เซอร์ไอแซก นิวตัน (ค.ศ. 1643 - 1727)
เครื่องวัดแดดมีส่วนประกอบที่เป็นส่วนโค้งที่เรียกว่า "อาร์ก" ซึ่งมีขนาดประมาณหนึ่งในหกของวงกลม (60 องศา) ด้วยเหตุนี้จึงมีชื่อเรียกในภาษาอังกฤษ "เซกซ์แทนต์" (sextant; มีที่มาจากภาษาละติน sextāns มีความหมายว่าหนึ่งส่วนหก) ส่วนประกอบที่สำคัญของเครื่องวัดแดดมีดังนี้
เครื่องวัดแดดสามารถใช้วัดมุมสัมพันธ์ระหว่างวัตถุบนท้องฟ้ากับเส้นขอบฟ้า ในการใช้งานเวลากลางวันตัวเครื่องวัดแดดมีตัวกรองแสงเพื่อช่วยในการมองเห็นและความปลอดภัยในการวัดมุมระหว่างดวงอาทิตย์และเส้นขอบฟ้า ในช่วงสนธยาทั้งก่อนที่ดวงอาทิตย์จะขึ้นและหลังจากดวงอาทิตย์ลับขอบฟ้าไปแล้ว สามารถใช้ในการวัดดาวได้โดยตรง เนื่องจากเป็นการวัดมุมแบบสัมพันธ์ ถึงแม้จะอยู่ในสถานที่ที่ไม่มีความเสถียร ตัวอย่างเช่น เมื่อผู้สังเกตอยู่บนเรือที่ไม่อยู่นิ่งในทะเล เครื่องวัดแดดก็ยังสามารถใช้วัดมุมวัตถุได้อย่างแม่นยำ โดยที่ภาพของวัตถุและเส้นขอบฟ้าจะถูกทำให้เคลื่อนตัวบนขอบเขตการมองเห็นของผู้สังเกต อย่างไรก็ตาม ความแม่นยำของค่าของมุมสัมพันธ์ขึ้นอยู่กับความถูกต้องในการอ่านค่าของผู้สังเกตเมื่อภาพวัตถุที่สังเกตสัมผัสเส้นขอบฟ้าและเครื่องวัดแดดได้รับการแก้ไขค่าความผิดพลาดแล้ว เครื่องวัดแดดไม่จำเป็นต้องอาศัยไฟฟ้าในการทำงาน แตกต่างจากเครื่องมือสมัยใหม่ที่ช่วยในการเดินเรือ เช่น จีพีเอส ด้วยด้วยเหตุนี้เครื่องวัดแดดจึงเป็นอุปกรณ์สำรองที่ช่วยในการเดินเรือได้เป็นอย่างดี
หลักการทำงานพื้นฐานของเครื่องวัดแดดคือการสะท้อนแสงซึ่งในที่นี้คือภาพของวัตถุ ให้ไปปรากฏบนฉาก (Horizontal Glass) เพื่อใช้ในการเปรียบเทียบหาค่ามุมสัมพันธ์ โดยเมื่อใช้สายตามองภาพผ่านกล้องโทรทัศน์ ภาพของเส้นขอบฟ้าจะมองเห็นผ่านฉาก การปรับเลื่อนแขนดัชนี (ซึ่งมีกระจกดัชนีที่ทำหน้าที่สะท้อนภาพวัตถุให้ไปปรากฏบนฉาก) จะแสดงค่าความสูงหรือค่ามุมสัมพันธ์ระหว่างวัตถุและเส้นขอบฟ้า
ฌูแซ็ป อัสกูลา
ฌูแซ็ป อัสกูลา เซกาเลส (; 28 สิงหาคม พ.ศ. 2457 – 7 มีนาคม พ.ศ. 2541) หรือรู้จักกันในชื่อ โคเซ เอสโกลา () เป็นอดีตนักฟุตบอลชาวสเปน ผู้ซึ่งใช้เวลาส่วนใหญ่เล่นให้กับสโมสรฟุตบอลบาร์เซโลนาในตำแหน่งกองหน้า นอกจากนั้นอัสกูลายังเล่นให้กับทีมชาติสเปนและทีมชาติกาตาลุญญา หลังจากที่เขาเลิกเล่นฟุตบอล เขาก็มาเป็นผู้จัดการทีมให้กับสโมสรบาดาโลนา, ซาบาเด็ลย์, กัสเตยอน และเลบันเต
ภาษาเปอรานากันอินโดนีเซีย
ภาษาเปอรานากันอินโดนีเซีย () หรือ ภาษาอินโดนีเซียบ้าบ๋า มีผู้พูด 20,000 คน (พ.ศ. 2424) ในชวากลางและชวาตะวันออก เป็นภาษาลูกผสมที่มีภาษามลายูเป็นพื้นฐาน เป็นภาษาผสมระหว่างภาษาอินโดนีเซีย ภาษาชวา และอิทธิพลจากภาษาจีนกลาง ภาษานี้ต่างจากภาษามลายูบ้าบ๋า ซึ่งได้รับอิทธิพลจากภาษาจีนฮกเกี้ยน ผู้พูดมักเป็นผู้สูงอายุ
ตัวอย่าง (พูดในซูราบายา):
อุ่นจิตร ทรงกิตรัตน์
อุ่นจิตร ทรงกิตรัตน์ นักมวยไทยและนักมวยสากลชาวไทย เกิดที่จังหวัดร้อยเอ็ด เป็นนักมวยสากลชาวไทยคนแรกที่ไปชกชนะนักมวยสากลชาวฟิลิปปินส์ถึงถิ่นที่ประเทศฟิลิปปินส์
อุ่นจิตรเคยชกมวยสากลสมัครเล่นหรือที่ในสมัยนั้นเรียกมวยนักเรียนมาก่อน แล้วจึงมาชกมวยไทยโดยขึ้นชกประจำที่เวทีราชดำเนิน ต่อมา นาซาริโอ โปรโมเตอร์ชาวฟิลิปปินส์ได้ติดต่อ ทวิช จาติกวณิชย์ เพื่อหานักมวยไทยไปชกโชว์ที่ฟิลิปปินส์ ทวิชได้เลือกอุ่นจิตรไปชกพร้อมด้วยสุริยงค์ ทรงกิตรัตน์ ทั้งคู่ได้ไปชกโชว์แบบมวยไทยเมื่อ 13 กันยายน พ.ศ. 2495
หลังจากนั้น อุนจิตรและสุริยงค์ได้อยู่รอคิวขึ้นชกโชว์ที่ฟิลิปปินส์ แต่ไม่มีเวทีใดติดต่อมา นาซาริโอจึงให้ทั้งคู่หัดชกมวยสากล อุ่นจิตรได้ขึ้นชกครั้งแรกเมื่อ 4 ตุลาคม พ.ศ. 2495 พบกับ เบบี้ บัลเชซาร์ คู่ปรับเก่าของสมพงษ์ เวชสิทธิ์ ที่เคยแพ้น็อคสมพงษ์ถึง 2 ครั้ง ปรากฏว่าอุ่นจิตรเป็นฝ่ายชนะน็อคบัลเชซาร์แค่ยกที่ 2 กลายเป็นนักมวยสากลชาวไทยคนแรกที่ชกชนะนักมวยสากลชาวฟิลิปปินส์ถึงถิ่นที่ประเทศฟิลิปปินส์
หลังการชกครั้งนั้น สุริยงค์ซึ่งขึ้นชกแพ้น็อคเนสเตอร์ เรเยสในรายการเดียวกันในยกที่ 2 มีอาการบอบช้ำมาก ต้องเดินทางกลับไทยก่อน ส่วนอุ่นจิตรได้ชกอีกครั้งกับเรเยส ซึ่งอุ่นจิตรเป็นฝ่ายชนะคะแนน แต่พอขึ้นชกครั้งที่ 3 อุ่นจิตรเป็นฝ่ายแพ้คะแนน ยัง มอเรโน ทางนาซาริโอจึงให้อุ่นจิตรเดินทางกลับไทย อุ่นจิตรเดินทางกลับถึงประเทศไทยเมื่อ 3 ธันวาคม พ.ศ. 2495 และไม่ได้ชกมวยสากลอีกเลย
นามสกุลของไฟล์
นามสกุลของไฟล์ คือ คำลงท้ายต่อหลังจุด ชื่อแต่ละไฟล์จะบ่งชื่อของการเข้ารหัสของไฟล์นั้น ๆ ยกตัวอย่างเช่น codice_1 codice_2 codice_3 codice_4 codice_5เป็นต้น
พาราไดซ์แวลลี (อัลบั้ม)
พาราไดซ์แวลลี () เป็นสตูดิโออัลบั้มที่หกของนักดนตรีชาวอเมริกัน จอห์น เมเยอร์ ในด้านดนตรี มีความคล้ายกับอัลบั้ม"บอร์นแอนด์เรซด์" ที่ออกมาเมื่อ ค.ศ. 2012 อย่างไรก็ตาม อัลบั้มนี้นำเสนอเพลงและดนตรีที่แตกต่าง เครื่องดนตรีเป็นกีตาร์ไฟฟ้าแทนที่จะเป็นฮาร์มอนิกา อัลบั้มออกจำหน่ายในวันที่ 20 สิงหาคม ค.ศ 2013 ชื่ออัลบั้มมาจากหุบเขาแห่งหนึ่งบริเวณแม่น้ำเยลโลว์สโตน ตั้งอยู่ที่ทางตะวันตกเฉียงใต้ของรัฐมอนทานา
ซิงเกิลแรกของอัลบั้มคือ "เปเปอร์ดอลล์" ออกจำหน่ายในวันที่ 18 มิถุนายน ค.ศ. 2013 ตามด้วยซิงเกิล "ไวลด์ไฟร์" ในวันที่ 16 กรกฎาคม ค.ศ. 2013 "ไวลด์ไฟร์" เข้าวิทยุทริปเปิลเอในวันที่ 20 สิงหาคม ค.ศ. 2013 ซิงเกิล "ฮูยูเลิฟ" ออกจำหน่ายเป็นซิงเกิลที่สาม เข้าวิทยุฮอตเอซี ในวันที่ 3 กันยายน ค.ศ. 2013
ปลาดอกหมาก (น้ำจืด)
"สำหรับปลาดอกหมากที่เป็นปลาทะเล ดูที่: ปลาดอกหมาก"
ปลาดอกหมาก หรือ ปลาน้ำหมึก เป็นปลาน้ำจืดขนาดเล็กสกุลหนึ่ง จัดอยู่ในสกุล "Barilius" ในวงศ์ปลาตะเพียน (Cyprinidae) มีลักษณะโดยรวม คือ ลำตัวยาว แบนข้างเล็กน้อย มีหนวดสั้น ๆ หรือไม่มี แต่ก็มีจุดสีดำหรือนํ้าตาลบนพื้นลำตัวสีเงินกระจายอยู่ข้างตัว อาศัยอยู่เป็นฝูงตามต้นนํ้าลำธาร เป็นปลาที่มีความคล่องแคล่วว่องไวมาก
เป็นปลาที่มีความใกล้ชิดและคล้ายคลึงกับปลาในสกุล "Opsarius" มาก โดยเคยจัดอยู่ในสกุลเดียวกัน ก่อนที่จะแยกออกมาต่างหาก
ทั้งหมดพบในทวีปเอเชีย
แอเดร์ การ์โบเนรา
แอเดร์ ฟรังซิส การ์โบเนรา (; 19 สิงหาคม ค.ศ. 1983) เป็นนักวอลเลย์บอลชายชาวบราซิล เขาเล่นตำแหน่งตัวบล็อกกลางให้กับสโมสรซาดากรูเซย์รูโวเลย์ (Sada Cruzeiro Vôlei) ในประเทศบราซิล
กีฬามวยปล้ำในโอลิมปิกฤดูร้อน 1956
การแข่งขันกีฬามวยปล้ำในโอลิมปิกฤดูร้อน 1956 เป็นการแข่งขันมวยปล้ำโอลิมปิกที่จัดขึ้นในเมลเบิร์น ประเทศออสเตรเลีย กำหนดแข่งขันระหว่างวันที่ 28 พฤศจิกายน - 6 ธันวาคม พ.ศ. 2499 แข่งขันทั้งสิ้น 16 เหรียญทอง
กีฬามวยปล้ำในโอลิมปิกฤดูร้อน 1960
การแข่งขันกีฬามวยปล้ำในโอลิมปิกฤดูร้อน 1960 เป็นการแข่งขันมวยปล้ำโอลิมปิกที่จัดขึ้นในโรม ประเทศอิตาลี กำหนดแข่งขันระหว่างวันที่ 26 สิงหาคม - 6 กันยายน พ.ศ. 2503 แข่งขันทั้งสิ้น 16 เหรียญทอง
กีฬามวยปล้ำในโอลิมปิกฤดูร้อน 1964
การแข่งขันกีฬามวยปล้ำในโอลิมปิกฤดูร้อน 1964 เป็นการแข่งขันมวยปล้ำโอลิมปิกที่จัดขึ้นในโตเกียว ประเทศญี่ปุ่น กำหนดแข่งขันระหว่างวันที่ 11-19 ตุลาคม พ.ศ. 2507 แข่งขันทั้งสิ้น 16 เหรียญทอง
เอลอย อาโซริน
เอลอย โฆเซ อาเรนัส อาโซริน (, ; เกิดที่มาดริด, ค.ศ. 1977) เป็นนักแสดงชาวสเปน
เอลอย อาโซรินเกิดเมื่อวันที่ 19 กุมภาพันธ์ ค.ศ. 1977 ในกรุงมาดริด ประเทศสเปน เป็นลูกชายของนักตลก เอลอย อาเรนัส เริ่มต้นรับบทแสดงในภาพยนตร์เรื่องแรกเมื่ออายุ 19 ปี หลังจากนั้น เอลอย อาโซรินก็ได้รับบทแสดงในโทรทัศน์เป็นส่วนใหญ่
ในปี ค.ศ. 2006 เอลอย อาโซริน ได้รับบทโฆเฟร บอร์เฆีย (Jofré Borgia) ในภาพยนตร์สเปน "โลสบอร์เฆีย" ("Los Borgia") ซึ่งกำกับโดยมีเกล เอร์นันเดซ (Miguel Hernández)
สาหร่ายข้าวเหนียว
สาหร่ายข้าวเหนียว (; ) เป็นพืชกินแมลงในวงศ์สร้อยสุวรรณา (Lentibulariaceae) กระจายพันธุ์ตั้งแต่อินเดีย, ญี่ปุ่นและออสเตรเลีย เป็นพืชน้ำ ต้นทอดยาวได้ถึง 1 เมตร ใบเป็นเส้นเรียวเล็กเชื่อมกันเป็นพวง และมีใบที่เป็นรูปกระเปาะดักแมลง รูปไข่เบี้ยวแทรกอยู่เป็นระยะ มีก้าน 1-4 มม. ที่ปากกระเปาะมีรยางค์คล้ายขน 2 เส้น ดอกสีเหลืองออกเป็นช่อชูเหนือน้ำ ยาว 5-25 ซม. กลีบเลี้ยงโคนเชื่อมกันปลายแยกเป็น 2 แฉก ขนาดไม่เท่ากัน กลีบดอกมีขนเชื่อมติดกันเป็นจะงอย ปลายแยกเป็น 2 ส่วน ผลเดี่ยวเมื่อแห้งแก่แล้วแตก รูปร่างค่อนข้างกลม เส้นผ่านศูนย์กลางยาวได้ถึง 3 มม. กลีบเลี้ยงยังคงติดอยู่ เมล็ดแบนเป็นห้าเหลี่ยมขนาด 1.5-2 มม.
สาหร่ายข้าวเหนียวนิยมใช้เป็นไม้ประดับตู้พรรณไม้น้ำหรือตู้ปลา ในธรรมชาติจะพบเป็นวัชพืชตามแหล่งน้ำต่าง ๆ
กีฬาเทเบิลเทนนิสในโอลิมปิกฤดูร้อน 1988
การแข่งขันเทเบิลเทนนิสในโอลิมปิกฤดูร้อน 1988 เป็นการแข่งขันเทเบิลเทนนิสโอลิมปิกที่จะจัดขึ้นในโซล ประเทศเกาหลีใต้ กำหนดแข่งขันระหว่างวันที่ 23 กันยายน - 1 ตุลาคม พ.ศ. 2531 มีการแข่งขันทั้งสิ้น 4 เหรียญทอง
กีฬาเทเบิลเทนนิสในโอลิมปิกฤดูร้อน 1992
การแข่งขันเทเบิลเทนนิสในโอลิมปิกฤดูร้อน 1992 เป็นการแข่งขันเทเบิลเทนนิสโอลิมปิกที่จะจัดขึ้นในบาร์เซโลนา ประเทศสเปน กำหนดแข่งขันระหว่างวันที่ 28 กรกฎาคม - 6 สิงหาคม พ.ศ. 2535 มีการแข่งขันทั้งสิ้น 4 เหรียญทอง
กีฬาเทเบิลเทนนิสในโอลิมปิกฤดูร้อน 1996
การแข่งขันเทเบิลเทนนิสในโอลิมปิกฤดูร้อน 2000 เป็นการแข่งขันเทเบิลเทนนิสโอลิมปิกที่จะจัดขึ้นในแอตแลนตา ประเทศสหรัฐอเมริกา กำหนดแข่งขันระหว่างวันที่ 223 กรกฎาคม - 1 สิงหาคม พ.ศ. 2539 มีการแข่งขันทั้งสิ้น 4 เหรียญทอง
กีฬาเทเบิลเทนนิสในโอลิมปิกฤดูร้อน 2000
การแข่งขันเทเบิลเทนนิสในโอลิมปิกฤดูร้อน 2000 เป็นการแข่งขันเทเบิลเทนนิสโอลิมปิกที่จะจัดขึ้นในซิดนีย์ ประเทศออสเตรเลีย กำหนดแข่งขันระหว่างวันที่ 16-25 กันยายน พ.ศ. 2543 มีการแข่งขันทั้งสิ้น 4 เหรียญทอง
กีฬาเทเบิลเทนนิสในโอลิมปิกฤดูร้อน 2004
การแข่งขันเทเบิลเทนนิสในโอลิมปิกฤดูร้อน 2004 เป็นการแข่งขันเทเบิลเทนนิสโอลิมปิกที่จะจัดขึ้นในเอเธนส์ ประเทศกรีซ กำหนดแข่งขันระหว่างวันที่ 14-23 สิงหาคม พ.ศ. 2547 มีการแข่งขันทั้งสิ้น 4 เหรียญทอง
กีฬาเทเบิลเทนนิสในโอลิมปิกฤดูร้อน 2008
การแข่งขันเทเบิลเทนนิสในโอลิมปิกฤดูร้อน 2008 เป็นการแข่งขันเทเบิลเทนนิสโอลิมปิกที่จะจัดขึ้นในปักกิ่ง สาธารณรัฐประชาชนจีน กำหนดแข่งขันระหว่างวันที่ 13-23 สิงหาคม พ.ศ. 2551 มีการแข่งขันทั้งสิ้น 4 เหรียญทอง
กีฬาเทเบิลเทนนิสในโอลิมปิกฤดูร้อน 2012
การแข่งขันเทเบิลเทนนิสในโอลิมปิกฤดูร้อน 2012 เป็นการแข่งขันเทเบิลเทนนิสโอลิมปิกที่จะจัดขึ้นในลอนดอน สหราชอาณาจักร กำหนดแข่งขันระหว่างวันที่ 28 กรกฎาคม - 8 สิงหาคม พ.ศ. 2555 มีการแข่งขันทั้งสิ้น 4 เหรียญทอง
หมึกดัมโบ
หมึกดัมโบ () เป็นชื่ออย่างไม่เป็นทางการของสายพันธุ์ปลาหมึกที่เพิ่งได้รับการค้นพบ โดยอยู่ในสายพันธุ์หมึกร่ม
"หมึกดัมโบ" ได้รับการกล่าวว่าเป็นปลาหมึกมีลักษณะคล้ายกับผีที่ปรากฏในเกม"แพ็ก-แมน" และบ้างก็ว่าคล้ายกับตัวละครชื่อเพิร์ล ที่ปรากฏในการ์ตูนเรื่อง"นีโม...ปลาเล็ก หัวใจโต๊...โต" รวมถึงคล้ายกับตัวละครในการ์ตูน"โปเกมอน" มันจึงได้รับการเรียกชื่อเล่นว่า "Adorabilis" ซึ่งหมายถึง “น่ารักและน่าทะนุถนอม”
จากการสังเกตพฤติกรรมในพิพิธภัณฑ์สัตว์น้ำ พบว่าพวกมันใช้เวลาแทบทั้งหมดอยู่บนพื้นดินตะกอน และในเบื้องต้นนักวิทยาศาสตร์ได้คาดว่า อาจใช้เวลาในการฟักตัวออกจากไข่ประมาณ 2 ถึง 3 ปี โดยพวกมันวางไข่ในระดับน้ำลึก 200 ถึง 600 เมตร ในน้ำที่มีสภาพเย็นจัดที่อุณหภูมิเพียง 6 องศาเซลเซียส
และอีกหลายชนิดที่เคยจัดอยู่ในสกุลนี้แต่ถูกย้ายไปอยู่ในสายพันธุ์หมึกร่ม
กีฬาไตรกีฬาในโอลิมปิกฤดูร้อน 2016
การแข่งขันไตรกีฬาในโอลิมปิกฤดูร้อน 2016 เป็นการแข่งขันไตรกีฬาโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 18–20 สิงหาคม ค.ศ. 2016 ที่สนามป้อมกอปากาบานา
วงศ์ปลาจาน
วงศ์ปลาจาน หรือ วงศ์ปลาอีคุด () เป็นวงศ์ของปลากระดูกแข็ง ในอันดับปลากะพง (Perciformes) วงศ์หนึ่ง ใช้ชื่อวงศ์ว่า Sparidae
มีลักษณะโดยทั่วไป คือ ลำตัวค่อนข้างยาวแบนข้าง มีเกล็ดซิเลียเตดขนาดปานกลาง เกล็ดบนหัวเริ่มมีตั้งแต่บริเวณระหว่างตาหรือบริเวณหลังตา ส่วนหน้าของขากรรไกรมีฟันเขี้ยวหรือฟันตัด บริเวณของมุมปากมีฟันรูปกรวยหรือแบบฟันกราม ซึ่งจะมีขนาดใหญ่ขึ้นเรื่อย ๆ ไปทางส่วนท้าย ไม่มีฟันบนกระดูกพาลาทีน ครีบหลังมีตอนเดียวมีก้านครีบแข็ง 11–12 ก้าน ก้านครีบอ่อนที่แตกปลาย 10–15 ก้าน ครีบก้นมีก้านครีบแข็งที่ใหญ่และแข็งแรง ก้านครีบแข็งก้านที่สองยาวที่สุด
เป็นปลาทะเล พบกระจายพันธุ์ในทะเลและมหาสมุทรเขตร้อนและอบอุ่นทั่วโลก เป็นปลาเศรษฐกิจ ใช้เนื้อในการบริโภค และตกเป็นเกมกีฬา บางชนิดอาจพบได้ในเขตน้ำกร่อยหรือน้ำจืด
ในประเทศไทย ปลาที่อยู่ในวงศ์นี้ที่เป็นที่รู้จักกันดี เช่น ปลาอีคุด ("Acanthopagrus berda") และปลาจานแดง หรือปลาอีคุดครีบยาว ("Argyrops spinifer")
นอกจากนี้แล้ว ปลาในวงศ์นี้ยังมีการสืบพันธุ์เป็นกะเทยแบบเป็นลำดับ คือ การเป็นกะเทยแบบกลายเพศหรือเปลี่ยนเพศ คือเปลี่ยนจากเพศผู้ในระยะแรกและเป็นเพศเมียเมื่อปลาโตขึ้นได้ด้วย
พบ 147 ชนิด ใน 38 สกุล
บุนเดสลีกา (หญิง)
เฟราเอิน-บุนเดสลีกา () เป็นระบบการแข่งขันฟุตบอลหญิงลีกสูงสุดของประเทศเยอรมนี ก่อตั้งเมื่อ ค.ศ. 1990
จุดผ่านรถไฟวุดแลนด์
จุดผ่านรถไฟวุดแลนด์ (, มักอยู่เป็น WTCP หรือ Woodlands CIQ) เป็นสถานีรถไฟในย่านวุดแลนด์ ประเทศสิงคโปร์ และเป็นสถานีปลายทางของรถไฟมาเลเซีย (เกอเรตาปีตานะฮ์เมอลายู) ก่อสร้างระหว่างปี ค.ศ. 1992–1997 เปิดใช้งานครั้งแรกเมื่อวันที่ 1 สิงหาคม ค.ศ. 1998 ในฐานะด่านพรมแดนระหว่างมาเลเซีย-สิงคโปร์ ซึ่งการตรวจคนเข้า-ออกเมือง ต้องไปตรวจที่สถานีรถไฟตันจงปาการ์ ซึ่งต่อมาได้ปิดทำการในปี ค.ศ. 2011 และย้ายด่านมาที่จุดผ่านรถไฟวุดแลนด์ ก่อนที่จะย้ายไปสถานีรถไฟยะโฮร์บาห์รูเซ็นทรัล ในปี ค.ศ 2015
กรมกิจการผู้สูงอายุ
กรมกิจการผู้สูงอายุ ( อักษรย่อ: ผส.) หน่วยงานในสังกัดกระทรวงการพัฒนาสังคมและความมั่นคงของมนุษย์ มีอำนาจหน้าที่ในการดูแลผู้สูงอายุให้ได้รับสิทธิตามที่กฎหมายกำหนด
กรมกิจการผู้สูงอายุ หรือ ผส. หน่วยงานที่จัดตั้งขึ้นตามพระราชบัญญัติปรับปรุง กระทรวง ทบวง กรม (ฉบับที่ 14) พ.ศ. 2558 เมื่อวันที่ 6 มีนาคม 2558 มีอำนาจหน้าที่ดูแลผู้สูงอายุ
ให้ได้รับสิทธิตามที่กฎหมายกำหนด
อุดม โปษะกฤษณะ
ศาสตราจารย์ นายแพทย์ อุดม โปษะกฤษณะ (6 พฤศจิกายน พ.ศ. 2453 - พ.ศ. 2540) เป็นอดีตรัฐมนตรีว่าการกระทรวงสาธารณสุข และอดีตคณบดีคณะแพทยศาสตร์และศิริราชพยาบาล มหาวิทยาลัยแพทยศาสตร์เลขาธิการแพทย์อาสาในสมเด็จพระศรีนครินทรบรมราชชนนี
อุดม โปษะกฤษณะ เกิดเมื่อวันที่ 6 พฤศจิกายน พ.ศ. 2453 เป็นบุตรของพระยาเกษตรรักษา (เจียง โปษะกฤษณะ) กับคุณหญิงแช่ม เกษตรรักษา ได้รับการศึกษาขั้นต้นที่โรงเรียนอัสสัมชัญ แผนกฝรั่งเศส จนจบหลักสูตรชั้น 8 เมื่อ พ.ศ. 2470 แล้วจึงศึกษาต่อ ณ โรงเรียนเทพศิรินทร์ ต่อจากนั้นจึงได้เข้าเรียนเตรียมแพทย์ จุฬาลงกรณ์มหาวิทยาลัย และคณะแพทยศาสตร์ จุฬาลงกรณ์มหาวิทยาลัย
เมื่อ 20 ตุลาคม พ.ศ. 2488 เข้ารับราชการในคณะแพทยศาสตร์ศิริราชพยาบาลในตำแหน่งอาจารย์ประจำแผนกศัลยศาสตร์ เป็นศาสตราจารย์ หัวหน้าภาควิชา ตั้งแต่มกราคม พ.ศ. 2499 ถึงมีนาคม พ.ศ. 2514 เป็นคณบดีคณะแพทยศาสตร์และศิริราชพยาบาล มหาวิทยาลัยแพทยศาสตร์ ครั้งแรกตั้งแต่วันที่ 15 กรกฎาคม พ.ศ. 2597 ถึง 19 กันยายน พ.ศ. 2510 ครั้งที่ 2 ตั้งแต่วันที่ 13 มกราคม พ.ศ. 2513 ถึง 14 ตุลาคม พ.ศ. 2516 และดำรงตำแหน่งรัฐมนตรีว่าการกระทรวงสาธารณสุขระหว่าง พ.ศ. 2516 ถึง พ.ศ. 2518 ในรัฐบาลนายสัญญา ธรรมศักดิ์ นอกจากนี้ยังได้รับการแต่งตั้งเป็นวุฒิสภาไทย ชุดที่ 4เลขาธิการแพทย์อาสาในสมเด็จพระศรีนครินทร์ ๒๕๑๘-๒๕๒๔
ศาสตราจารย์ นายแพทย์ อุดม โปษะกฤษณะ สมรสกับคุณหญิงมัทนี โปษะกฤษณะ
นายแพทย์ อุดม โปษะกฤษณะ ถึงแก่อนิจกรรมเมื่อ พ.ศ. 2540 พระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส วันเสาร์ที่ 28 มิถุนายน พ.ศ. 2540
คำมอกหลวง
คำมอกหลวง หรือ คำมอกช้าง ยางมอกใหญ่ ภาษากะเหรี่ยงเรียก เพาะกะ เป็นไม้ในสกุลพุด วงศ์ Rubiaceae เป็นไม้ยืนต้นผลัดใบในช่วงสั้นๆ ก่อนออกดอก มียางสีเหลือง กิ่งอ่อนมีขนสั้นปกคลุม ใบเดี่ยว เรียงตรงข้าม ใบเหนียวและสากคาย ใบเดี่ยว มีหูใบลักษณะเป็นปลอกหุ้มกิ่ง หลุดร่วงง่าย เห็นรอยแผลชัดเจน ดอกเดี่ยว ดอกเมื่อเริ่มบานเป็นสีขาว แล้วเปลี่ยนเป็นสีเหลืองภายหลัง กลีบเลี้ยงด้านนอกมีขนสีขาว ใกล้โรยมีกลิ่นหอมแรง ออกดอกเดือนมีนาคม – เมษายน ผลมีเมล็ดเดียว สีเขียว เมล็ดแบน
คำมอกหลวงกระจายพันธุ์ในป่าดิบแล้งและป่าเต็งรังทางภาคเหนือ ภาคตะวันออกเฉียงเหนือและภาคกลาง พบครั้งแรกที่ดอยสุเทพ จังหวัดเชียงใหม่ โดยหมอคาร์ ชาวไอริช ชื่อสปีชีส์ตั้งตามดอยสุเทพ ใช้เป็นไม้ประดับ ชาวกะเหรี่ยงนำผลไปรับประทาน
หนามไข่กุ้ง
หนามไข่กุ้ง อยู่ในวงศ์ Rosaceae ภาษากะเหรี่ยงเรียกโกวาสะ ไม้พุ่ม มีเนื้อไม้ ลำต้นเป็นเหลี่ยม มีหนามโค้ง มีขนสีแดงปกคลุมหนาแน่น มีหูใบ 1 อัน ใบประกอบ สีเขียวเข้มเป็นมัน ผิวใบด้านล่างมีขนสั้นปกคลุม ดอกช่อ ออกตามซอกใบ มีขนปกคลุม ดอกย่อยเป็นดอกสมบูรณ์เพศ ช่อดอกและดอกย่อยมีกาบหุ้มสีเขียวรองรับ กลีบดอกสีขาว ผลสุก รับประทานได้
สมเด็จพระพุฒาจารย์ (ศรี อโนมสิริ)
สมเด็จพระพุฒาจารย์ (ศรี อโนมสิริ) เป็นพระภิกษุในคณะธรรมยุติกนิกาย ได้ดำรงตำแหน่งสำคัญ เช่น เจ้าอาวาสวัดปทุมคงคาราชวรวิหาร และเจ้าคณะใหญ่ฝ่ายอรัญวาสี
สมเด็จพระพุฒาจารย์ มีนามเดิมว่าศรี เกิดเมื่อปีจอ พ.ศ. 2357 บิดาเป็นชาวจีนแซ่อึง ทำอาชีพค้าขายทางทะเล เมื่ออายุได้ขวบครึ่งได้บิดามารดาพาท่านออกเดินทางไปด้วย เมื่อถึงช่องเสม็ด พวกลูกเรือได้ฆาตกรรมบิดามารดาท่าน พี่เลี้ยงพาท่านหนีออกมาได้ ป้าของท่านจึงเลี้ยงดูท่านแทนจนท่านอายุได้ 7 ขวบ จึงนำไปฝากกับพระอาจารย์สิงห์ วัดปทุมคงคา เพื่อให้ได้ศึกษาเล่าเรียน
ในรัชสมัยพระบาทสมเด็จพระนั่งเกล้าเจ้าอยู่หัว ท่านได้บรรพชาเป็นสามเณร ณ วัดปทุมคงคา แล้วศึกษาพระปริยัติธรรมต่อที่วัดนี้และวัดราชบุรณราชวรวิหาร ถึงปีมะเมีย พ.ศ. 2377 ได้อุปสมบทเป็นพระภิกษุที่วัดปทุมคงคาเช่นเดิม แล้วเข้าสอบพระปริยัติธรรมได้เป็นเปรียญธรรม 3 ประโยค เมื่อพระบาทสมเด็จพระจอมเกล้าเจ้าอยู่หัวขณะเป็นพระภิกษุประทับ ณ วัดบวรนิเวศราชวรวิหาร ท่านได้บวชซ้ำในคณะธรรมยุตตามและถวายตัวเป็นข้าหลวงศึกษาพระปริยัติธรรมในสำนักของพระองค์ สันนิษฐานว่าพระบาทสมเด็จพระจอมเกล้าเจ้าอยู่หัวเป็นพระอุปัชฌาย์ ในระหว่างนี้ได้สอบพระปริยัติธรรมอีกจนจบเปรียญธรรม 9 ประโยค (พระเจ้าบรมวงศ์เธอ กรมพระสมมตอมรพันธ์ ว่าท่านสอบได้ถึงเปรียญธรรม 8 ประโยค แล้วไม่แปลต่อ แต่พระบาทสมเด็จพระจอมเกล้าเจ้าอยู่หัวทรงเห็นว่าภูมิความรู้ท่านถึง 9 ประโยค จึงตั้งเป็นเปรียญธรรม 9 ประโยค)
ปี พ.ศ. 2494 ทรงตั้งท่านเป็นพระราชาคณะไปครองวัดปทุมคงคา ท่านเป็นเจ้าอาวาสวัดนี้ตราบจนมรณภาพพระบาทสมเด็จพระจอมเกล้าเจ้าอยู่หัวทรงเห็นว่าท่านรู้ภาษาบาลีมาก จึงโปรดให้ท่านเป็นหัวหน้าสมณทูตนำคัมภีร์ทางพระพุทธศาสนาออกไปเผยแผ่ในเกาะลังกา และสืบดูสถานการณ์ทางพระพุทธศาสนาที่นั่นในปีชวด พ.ศ. 2495 เสร็จภารกิจแล้วก็กลับมาครองวัดเดิม ในปี พ.ศ. 2416 ท่านได้รับเลือกเป็นคณปูรกะในการผนวชพระบาทสมเด็จพระจุลจอมเกล้าเจ้าอยู่หัวด้วย
สมเด็จพระพุฒาจารย์ (ศรี อโนมสิริ) อาพาธมาตั้งแต่เดือนสิงหาคม มีหมอนวดและหมอยาที่พระบาทสมเด็จพระจุลจอมเกล้าเจ้าอยู่หัวพระราชทาน หมอจากกระทรวงธรรมการ และหมอเชลยศักดิ์ศักดิ์ประจำตัว คอยรักษา แต่ก็ไม่ดีขึ้น เริ่มมีการอาหารหน้าและเท้าบวม ไอ หอบ จำวัดไม่หลับ จนถึงแก่มรณภาพเมื่อวันที่อังคารที่ 6 พฤศจิกายน พ.ศ. 2437 ขึ้น 9 ค่ำ เดือน 12 ปีมะเมีย สิริอายุ 81 ปี พรรษา 60
เมื่อจะรับแต่งตั้งเป็นสมเด็จพระราชาคณะ ท่านได้ขอพระบรมราชานุญาตว่าเมื่อท่านมรณภาพ ขอให้ทำฮวงซุ้ยฝังศพท่านไว้ตามแบบธรรมเนียมจีน เมื่อท่านมรณภาพจึงพระราชทานหีบทองทึบบรรจุศพ และเครื่องเกียรติยศประกอบเหมือนผู้ได้รับพระราชทานโกศ เสร็จการศพแล้วจึงฝังไว้ ณ วัดปทุมคงคา
การโจมตีโมโรในมาเลเซีย
การโจมตีโมโรในมาเลเซีย เป็น ชุดของการโจมตี โดย คน Moro จากทางตอนใต้ของฟิลิปปินส์ มาเลเซียตะวันออก ที่เริ่มขึ้นใน อังกฤษ ยุคอาณานิคม. พลเรือนเสียชีวิตจำนวนมากได้รับความเดือดร้อนหรือในช่วงเหตุการณ์เหล่านี้ก่อให้เกิดการเพิ่มขึ้นของ ความเชื่อมั่นต่อต้านชาวฟิลิปปินส์ ในหมู่ประชาชนชาวพื้นเมืองของรัฐซาบาห์โดยเฉพาะอย่างยิ่งหลังจากที่การโจมตีที่สำคัญใน 1985, 2000 และ 2013.
เพลินทีวี
เพลินทีวี () ช่องโทรทัศน์ที่ไม่ใช้คลื่นความถี่ในประเทศไทย ซึ่งผลิตโดย บริษัท อาร์เอส จำกัด (มหาชน) นำเสนอเนื้อหารายการหลายประเภท อาทิข่าวสาร, ศาสนาพุทธ, ปกิณกะ, ดนตรีแนวไทยลูกกรุง ไทยลูกทุ่ง และสากล ตามที่กลุ่มเป้าหมายหลัก อย่างผู้สูงอายุให้ความสนใจ เริ่มออกอากาศตั้งแต่วันที่ 1 มิถุนายน พ.ศ. 2558 ผ่านระบบดาวเทียมไทยคม 6 ทั้งระบบซีแบนด์และเคยูแบนด์ ทางช่องหมายเลข 10 ของผู้ประกอบการส่วนมาก และมีคำขวัญว่า "ทุกนาที มีความสุข" ภายหลังในวันที่ 31 ธันวาคม พ.ศ. 2558 ได้ประกาศยุติออกอากาศอย่างเป็นทางการ รวมระยะเวลาออกอากาศเพียง 6 เดือน
เคย์เลน ครอฟต์
กริส เพโวน (Kris Pavone; เกิด 2 พฤษภาคม ค.ศ. 1980) เป็นนักมวยปล้ำอาชีพชาวอเมริกันที่เคยสังกัดWWEในนาม เคย์เลน ครอฟท์ (Caylen Croft) เป็นอดีตคู่แท็กทีมกับเทรนต์ บาร์เรตา ปัจจุบันได้รีไทร์เลิกปล้ำแล้ว
กลุ่มในและกลุ่มนอก
ในสาขาสังคมศาสตร์และจิตวิทยาสังคม กลุ่มใน () เป็นกลุ่มสังคมที่บุคคลนับว่าตนเป็นสมาชิก
โดยเปรียบเทียบกัน กลุ่มนอก () ซึ่งเป็นกลุ่มสังคมที่บุคคลไม่นับว่าตนเป็นสมาชิก
ยกตัวอย่างเช่น เราอาจจะเห็นว่าตนเป็นสมาชิกของกลุ่มต่าง ๆ ที่จำแนกโดยเชื้อชาติ วัฒนธรรม เพศ อายุ หรือศาสนา
และมีการพบว่า ความรู้สึกทางจิตใจว่าเป็นสมาชิกของกลุ่มสังคม มีบทบาทในปรากฏการณ์ทางสังคมต่าง ๆ มากมาย
คำภาษาอังกฤษว่า ingroup และ outgroup เกิดความนิยมเพราะงานของเฮ็นรี่ ทัชเฟ็ล และเพื่อนร่วมงาน เมื่อกำลังสร้างทฤษฎีเอกลักษณ์ทางสังคม (social identity theory)
และได้ศึกษาความแตกต่างของกลุ่มในกลุ่มนอก โดยวิธีที่เรียกว่า minimal group paradigm
พวกเขาพบว่า เราสามารถสร้างกลุ่มในตามความชอบใจของตน ภายในไม่กี่นาที และกลุ่มเช่นนี้อาจจะมีเอกลักษณ์อะไรบางอย่างที่เป็นเรื่องเล็ก ๆ น้อย ๆ เช่น ความชอบใจในภาพศิลป์บางอย่าง
การจำแนกประเภทบุคคลในใจ ออกเป็นกลุ่มในและกลุ่มนอก สัมพันธ์กับปรากฏการณ์ทางสังคมหลายอย่าง
ตัวอย่างต่อไปนี้ ล้วนแต่เป็นเรื่องที่นักวิชาการได้ให้ความสนใจ
ในสถานการณ์บางอย่าง เราจะชอบใจและผูกพันกับกลุ่มในเหนือกลุ่มนอก หรือเหนือบุคคลใดก็ได้ที่ไม่ใช่คนในกลุ่มใน
ซึ่งสามารถเห็นได้ในการประเมินคนอื่น การเชื่อมต่อสัมพันธ์ การแบ่งของที่มี และเรื่องอื่น ๆ
การเลือกปฏิบัติต่อกลุ่มในต่างจากกลุ่มนอก เป็นเรื่องของความลำเอียงที่ให้กับคนในกลุ่มใน ที่ไม่ให้กับกลุ่มนอก 
การดูถูกกลุ่มนอก (Outgroup derogation) เป็นปรากฏการณ์ที่เกิดขึ้น เมื่อเรารู้สึกว่าสมาชิกกลุ่มนอก เป็นภัยต่อสมาชิกกลุ่มใน
ซึ่งมักจะประกอบด้วยความลำเอียงต่อกลุ่มใน (แต่ไม่เสมอไป) เพราะว่า เป็นปรากฏการณ์ที่เกิดขึ้นอาศัยความสนิทสนมคุ้นเคยกับสมาชิกกลุ่มใน
มีงานวิจัยที่เสนอว่า การดูถูกกลุ่มนอก เกิดขึ้นเมื่อเรารู้สึกว่า กลุ่มนอกหยุดยั้งหรือขัดขวางเป้าหมายของกลุ่มใน
และว่า การดูถูกกลุ่มนอก เป็นผลตามธรรมชาติของการจัดประเภทตน (และผู้อื่น)
เรามักจะได้รับอิทธิพลจากคนในกลุ่มในมากกว่า
คือ ในสถานการณ์ที่การแบ่งกลุ่ม เป็นสิ่งที่ชัดเจนในใจ
เราจะเปลี่ยนความคิดของเราให้เข้ากับคนในกลุ่ม
การเพิ่มความรุนแรงของกลุ่ม (group polarization) หมายถึงความโน้มเอียงของกลุ่ม ที่จะตัดสินใจไปในทางที่รุนแรงกว่าความปรารถนาในเบื้องต้นของสมาชิก แต่ว่า การตัดสินใจที่น้อมไปในความเชื่อหลักของกลุ่ม ก็มีด้วยเหมือนกัน
มีหลักฐานที่แสดงว่า ปรากฏการณ์นี้สัมพันธ์กับสถานการณ์ที่มีการแบ่งกลุ่มในกลุ่มนอกที่ชัดเจนทางใจ
การแบ่งเป็นกลุ่มสังคม ทำให้เรารู้สึกมากขึ้นว่า สมาชิกในแต่ละกลุ่มเหมือนกัน
ซึ่งมีผลเป็นปรากฏการณ์ "เอกพรรณของกลุ่มนอก" (outgroup homogeneity)
ซึ่งหมายถึงความรู้สึกว่า สมาชิกของคนกลุ่มนอกเหมือน ๆ กัน คือเป็น "เอกพรรณ" ในขณะที่รู้สึกว่า สมาชิกกลุ่มใน มีความหลากหลายมากกว่า 
เป็นปรากฏการณ์ที่เกิดขึ้นมากกว่าเมื่อเป็นเรื่องไม่ดี
แต่ในบางสถานการณ์ เราจะรู้สึกว่า สมาชิกกลุ่มในเหมือน ๆ กันเมื่อกล่าวถึงเรื่องที่ดี
ซึ่งเป็นปรากฏการณ์ที่เรียกว่า "เอกพรรณของกลุ่มใน" (ingroup homogeneity)
ในจิตวิทยาเชิงวิวัฒนาการ ความลำเอียงกับกลุ่มใน อาจเป็นกลไกทางจิตใจที่ได้การคัดเลือก เพราะมีประโยชน์ในการสร้างพวกหรือแนวร่วม 
จนถึงกับอ้างว่า คุณสมบัติบางอย่างเช่นเพศหรือผิวพันธุ์ เป็นเรื่องที่ยืดหยุ่นไม่ได้ หรืออาจเป็นเรื่องที่ขาดไม่ได้ในระบบที่ได้วิวัฒนาการมาเช่นนี้ 
แต่ว่า ก็มีหลักฐานแล้วว่า องค์ประกอบบางอย่างเกี่ยวกับความลำเอียง เป็นเรื่องที่ยืดหยุ่นได้ เพราะสามารถกำจัดได้โดยเปลี่ยนการจัดประเภททางสังคมใหม่ 
งานวิจัยหนึ่งในสาขาพันธุศาสตร์เชิงพฤติกรรม (behavioural genetics) เสนอว่า อาจมีกลไกทางชีวภาพ ที่กำหนดให้มีทั้งระบบที่ยืดหยุ่นได้ และยืดหยุ่นไม่ได้แต่ขาดไม่ได้
การผลิตยาปฏิชีวนะ
การผลิตยาปฏิชีวนะ () เป็นเรื่องที่ทำอย่างแพร่หลาย เริ่มตั้งแต่มีการค้นพบเบื้องต้นโดย ดร. เฮาวาร์ด วอลเตอร์ ฟลอเรย์ และเออร์นสต บอริส เชน ในปี ค.ศ. 1938 ซึ่งเป็นงานที่มีผลเป็นรางวัลโนเบลสาขาสรีรวิทยาหรือการแพทย์แก่นักวิจัยเหล่านี้ในปี ค.ศ. 1945
ความสำคัญของยาปฏิชีวนะต่อการแพทย์ ทำให้เกิดงานวิจัยมากมายเพื่อการค้นพบ/ค้นหาและการผลิต
แม้ว่าจะมียาปฏิชีวนะที่รู้จักมากมาย แต่ว่า 1% ของยาปฏิชีวนะเท่านั้น มีค่าทางการแพทย์หรือทางการค้า
ยกตัวอย่างเช่น เพนิซิลลินมีค่าการรักษา (therapeutic index) สูง เพราะว่าไม่มีพิษต่อเซลล์มนุษย์ แต่ว่า ยาปฏิชีวนะส่วนมากไม่ได้มีคุณสมบัติเยี่ยงนี้
ส่วนยาปฏิชีวนะที่ใช้ได้บางพวก อาจจะไม่มีข้อดีเหนือกว่ายาที่นิยมใช้กันอยู่แล้ว และอาจจะไม่สามารถประยุกต์ใช้ได้ในกิจอื่น ๆ
ยาปฏิชีวนะที่มีประโยชน์ บ่อยครั้งค้นพบโดยใช้กระบวนการตรวจคัด (screening process)
ซึ่งเริ่มตั้งแต่การเพาะเลี้ยงจุลินทรีย์หลายอย่างเฉพาะอย่าง ๆ แล้วตรวจสอบว่า มีการผลิตสารแพร่กระจายอะไรหรือไม่ ที่ห้ามการเจริญเติบโตของจุลินทรีย์ที่เป็นเป้าหมาย
แต่ยาปฏิชีวนะที่พบโดยวิธีนี้โดยมาก จะมีการค้นพบมาก่อนแล้ว ดังนั้น จึงใช้ไม่ได้
ส่วนที่เหลือก็จะต้องตรวจว่ามีพิษอะไรบ้าง และรักษาโรคได้ดีไหม สารที่ดูดีที่สุดก็จะได้รับการตรวจสอบต่อไป หรือแม้แต่เปลี่ยนแปลงปรับปรุง
ส่วนวิธีคล้ายกันที่ทำในปัจจุบันเป็นแบบโปรแกรม Rational drug design (การออกแบบยาแบบมีเหตุผล)
ซึ่งเป็นการตรวจคัดเพื่อหาผลิตภัณฑ์ธรรมชาติ ที่เป็นตัวยับยั้งสารเป้าหมายบางอย่างโดยเฉพาะ
เช่นยับยั้งเอนไซม์ที่พบแต่ในจุลชีพก่อโรค แทนที่จะตรวจสอบการห้ามการเจริญเติบโตของจุลชีพเป้าหมายที่เพาะเลี้ยงทั้งหมด
ยาปฏิชีวนะผลิตในระดับอุตสาหกรรม จะผ่านกระบวนการหมักที่เพาะเลี้ยงจุลินทรีย์ต้นผลิตในภาชนะขนาดใหญ่ (100,000-150,000 ลิตรหรือยิ่งกว่า) ที่มีอาหารเลี้ยงเชื้อ
ปัจจัยต่าง ๆ เช่นออกซิเจน อุณหภูมิ พีเอช และสารอาหาร ต้องอยู่ในระดับที่เหมาะที่สุด ซึ่งต้องคอยตรวจตราและปรับปรุงถ้าจำเป็น
เนื่องจากยาปฏิชีวนะเป็นสารเมแทบอไลต์ทุติยภูมิ (secondary metabolite) ขนาดประชากรของจุลินทรีย์ต้องควบคุมอย่างระมัดระวัง เพื่อให้ได้ผลผลิตระดับสูงสุดก่อนที่จุลชีพจะตาย
ต่อจากนั้น ก็ต้องสกัดยาปฏิชีวินะแล้วทำให้บริสุทธิ์ ไปเป็นสารผลึก
ซึ่งจะเป็นเรื่องง่ายถ้ายาละลายในตัวทำละลายอินทรีย์ได้
แต่ถ้าไม่ได้ ก็จะต้องสกัดออกโดยวิธีการแลกเปลี่ยนไอออน (ion exchange) การดูดซับ (adsorption) หรือการตกตะกอน (precipitation)
จุลินทรีย์ที่ใช้ในการหมัก แทบจะไม่เคยเหมือนที่มีอยู่ตามธรรมชาติ (พันธุ์ป่า)
เพราะว่า สายเชื้อที่ใช้จะมีการเปลี่ยนแปลงทางพันธุกรรม (สิ่งมีชีวิตดัดแปลงพันธุกรรม) เพื่อจะให้ผลิตยาได้ในระดับสูงสุด
โดยมักจะใช้วิธีการกลายพันธุ์ ซึ่งเริ่มโดยใช้สิ่งก่อการกลาย (mutagen) เช่น รังสีอัลตราไวโอเลต รังสีเอกซ์ หรือสารเคมีบางอย่าง
การคัดเลือกและขยายสายพันธุ์ที่ให้ผลผลิตมากกว่าหลายชั่วยุค อาจสามารถเพิ่มผลผลิตได้เกินกว่า 20 เท่า
อีกเทคนิคหนึ่งที่ใช้ในการเพิ่มผลผลิตก็คือ การขยายยีน (gene amplification) โดยสร้างก๊อปปี้ของยีนที่เข้ารหัสเอนไซม์ที่เกี่ยวข้องกับการผลิตยาปฏิชีวนะ แล้วใส่กลับเข้าไปในเซลล์ผ่านเวกเตอร์เช่นพลาสมิด
เป็นเทคนิคที่ต้องทำพร้อม ๆ กันไป กับการตรวจสอบยาที่ผลิตได้ใหม่
เหตุผลวิบัติโดยอุดมคติเพ้อฝัน
เหตุผลวิบัติโดยอุดมคติเพ้อฝัน () เป็นเหตุผลวิบัติอรูปนัยโดยเปรียบเทียบทางเลือกที่เป็นของจริงกับอุดมคติที่เพ้อฝัน เป็นไปไม่ได้ แต่สมบูรณ์แบบ 
และสามารถหมายถึงความโน้มเอียงที่จะสมมุติว่า มีวิธีแก้ปัญหาที่สมบูรณ์แบบ
โดยสร้างทางเลือกแค่สองทางที่จำกัดเกินไป คือ แสดงทางเลือกหนึ่งที่ดีกว่าอย่างชัดเจน แม้ว่าจะเป็นไปไม่ได้ คนที่ใช้เหตุผลวิบัตินี้ สามารถโจมตีความคิดฝ่ายตรงข้าม ด้วยเหตุผลว่าไม่สมบูรณ์แบบ
และนี่ไม่ใช่การเลือกระหว่างวิธีแก้ปัญหาที่เป็นไปได้จริง ๆ แต่เป็นการเลือกระหว่างทางเลือกที่ทำได้เป็นไปได้ และการแก้ปัญหาที่เป็นไปไม่ได้แต่ดีกว่าในบางส่วน
ในกลอน "La Bégueule" พิมพ์ในปี ค.ศ. 1772 ของวอลแตร์ เขาเขียนว่า "Le mieux est l'ennemi du bien" ซึ่งอาจแปลได้ว่า "สิ่งยอดที่สุด เป็นศัตรูของสิ่งที่ดี"
ส่วนนักเศรษฐศาสตร์ชาวอเมริกัน ตั้งชื่อภาษาอังกฤษว่า "nirvana fallacy" ในปี ค.ศ. 1969
เหตุผลวิบัติโดยวิธีแก้ปัญหาสมบูรณ์แบบ () เป็นเหตุผลวิบัติอรูปนัยที่เกี่ยวข้องกัน ที่เกิดขึ้นเมื่อคำอธิบายที่อ้างสมมุติว่ามีวิธีแก้ปัญหาที่สมบูรณ์แบบ หรือว่า ควรทิ้งวิธีแก้ปัญหาอย่างหนึ่งเพราะว่า ปัญหาบางส่วนจะยังดำรงอยู่ได้ต่อไปหลังจากใช้วิธีแก้ปัญหาแล้ว
นี้เป็นวิธีการคิดแบบขาวดำ ที่บุคคลไม่เห็นความสัมพันธ์ที่ซับซ้อนระหว่างปัจจัยต่าง ๆ ของเหตุการณ์หรือปัญหา
และดังนั้น จึงเสนอการแก้ปัญหาที่ซับซ้อนโดยวิธีสุดโต่งสองอย่าง
ข้ออ้างที่มีเหตุผลวิบัติเช่นนี้ มักจะไม่กล่าวรายละเอียดว่า วิธีแก้ปัญหาที่เสนอยอมรับไม่ได้เพราะอะไร หรือมีปัญหาระดับไหน แต่จะปฏิเสธโดยใช้คำหรือเหตุผลที่คลุมเครือ
หรือว่า อาจจะใช้พร้อมกับเหตุผลวิบัติ ที่ยกตัวอย่างที่ชัดเจนของความล้มเหลวของการแก้ปัญหาที่เสนอโดยเป็นการทำให้เขว คือยกตัวอย่างที่แสดงรายละเอียดน่าสะเทือนใจ (ดูหลักฐานโดยเรื่องเล่า) แต่ไม่ใส่ใจในอัตราพื้นฐาน (ดูเหตุผลวิบัติโดยอัตราพื้นฐาน) คือไม่ยกว่า ผลที่ยกมาเป็นตัวอย่างมีโอกาสที่จะเกิดขึ้นเปรียบเทียบกับผลที่อาจจะได้อื่น ๆ มากน้อยขนาดไหน
เหตุผลวิบัตินี้เป็นรูปแบบอย่างหนึ่งของทวิบถเทียม (false dilemma)
ยีร์ชี กอวาร์ช
ยีร์ชี กอวาร์ช (; 10 เมษายน ค.ศ. 1989 —) เป็นนักวอลเลย์บอลชายชาวอิตาลีเชื้อสายเช็ก เขาเล่นตำแหน่งตัวตีด้านนอกให้กับสโมสรลูเบบันกามาเชราตาในประเทศอิตาลี
อัจฉรา ภาณุรัตน์
รองศาสตราจารย์ ดร. อัจฉรา ภาณุรัตน์ อดีตรักษาราชการแทนอธิการบดีมหาวิทยาลัยราชภัฏสุรินทร์ 
รองศาสตราจารย์ ดร.อัจฉรา ภาณุรัตน์ รับราชการครั้งแรก 19 มกราคม 2520 ที่โรงเรียนสุรวิทยาคาร อำเภอเมือง จังหวัดสุรินทร์ 1 มิถุนายน 2521 โอนเข้าเป็นข้าราชการตำแหน่งอาจารย์วิทยาลัยครู
สุรินทร์จนถึงปัจจุบัน ตำแหน่งทางวิชาการเป็น รองศาสตราจารย์ สังกดคณะครุศาสตร์ มหาวิทยาลัยราชภัฏสุรินทร์
การศึกษา พ.ศ. 2510 เรียนชั้นมัธยมศึกษาปี ที่ 1 โรงเรียนมัธยมศึกษาสาธิตมหาวิทยาลัยศรีนครินทรวิโรฒ ประสานมิตร และจบชั้นมัธยมศึกษาตอนปลาย ปี พ.ศ. 2514 พ.ศ. 2514 ศึกษาระดับประกาศนียบัตรครูประถมศึกษาชั้นสูง วิทยาลัยครูมหาสารคาม พ.ศ. 2516-2518 ศึกษาระดับปริญญาตรี การศึกษาบัณฑิต วิชาเอกคณิตศาสตร์ ณ มหาวิทยาลัยศรีนครินทรวิโรฒมหาสารคาม
พ.ศ. 2527-2528 เรียนระดับปริญญาโท การศึกษามหาบัณฑิต วิชาเอกการอุดมศึกษา (หลักสูตรและการสอน) ณ มหาวิทยาลัยศรีนครินทรวิโรฒ ประสานมิตร กรุงเทพฯ พ.ศ. 2531-2534 เรียนระดับปริญญาเอก ครุศาสตร์ดุษฎีบัณฑิต วิชาเอกอุดมศึกษา(การบริหาร) ณ จุฬาลงกรณ์มหาวิทยาลัยกรุงเทพฯ
ตำแหน่งการบริหารงาน ผู้อำนวยการสำนักวางแผนและพัฒนา 2529–2532 สถาบันราชภัฏสุรินทร์ เลขานุการศูนย์วัฒนธรรมจังหวัดสุรินทร์ 2534–2542 สถาบันราชภัฏสุรินทร์ หัวหน้าหน่วยอนุรักษ์สิ่งแวดล้อมศิลปกรรม 2534– ปัจจุบัน สถาบันราชภัฏสุรินทร์ ประธานศูนย์วัฒนธรรมจังหวัดสุรินทร์ 2542– ปัจจุบัน สถาบันราชภัฏสุรินทร์ รองอธิการบดีสถาบันราชภัฏสุรินทร์ 2538 –2540 สถาบันราชภัฏสุรินทร์ ผู้ทรงคุณวุฒิสถาบันสิ่งแวดล้อมไทย 2541–2542 โรงกลันนํ้ามันบางจาก อธิการบดีมหาวิทยาลัยราชภัฏสุรินทร์ 2542 –2553 มหาวิทยาลัยราชภัฏสุรินทร์ ประธานสาขายุทธศาสตร์การพัฒนาภูมิภาค 2547 – ปัจจุบัน มหาวิทยาลัยราชภัฏสุรินทร์ ประธานมูลนิธิซิป SIFF 2548 – ปัจจุบัน มหาวิทยาลัยราชภัฏสุรินทร์
รางวัลเกียรติ์คุณ 
รางวัล "สิงห์ทอง" (รางวัลธรรมาภิบาล) จาก ฯพณฯ พลเอก พิจิตร กุลละวณิชย์องคมนตรี ณ ศูนย์ประชุม สถาบันวิจัยจุฬาภรณ์ วันที่ 30 มีนาคม 2559
เมาโร แบร์รูโต
เมาโร แบร์รูโต (; 8 พฤษภาคม ค.ศ. 1969 —) เป็นหัวหน้าผู้ฝึกสอนวอลเลย์บอลชายทีมชาติอิตาลี เขาเป็นหัวหน้าผู้ฝึกสอนของทีมชาติฟินแลนด์มาก่อนหน้านี้ และเป็นผู้ฝึกสอนทีมสโมสรลูเบบันกามาเชราตา ในปี ค.ศ. 2007 เขาได้รับรางวัลผู้ฝึกสอนแห่งปีในฟินแลนด์
มะซะโอะ คะโต
มะซะโอะ คะโต ราชบัลลังก์กิตติมศักดิ์ (; ; 15 มีนาคม ค.ศ. 1947 — 30 ธันวาคม ค.ศ. 2004) และยังเป็นที่รู้จักในนาม คะโต เคนเซ (加藤剱正) เป็นนักหมากล้อมระดับอาชีพชาวญี่ปุ่น ในช่วงท้ายของขาขึ้น คะโตชนะการแข่งขันถึง 46 รายการ รวมถึงรายการโอซะถึง 8 สมัย นอกจากนี้ เขายังเป็นผู้เล่นคนที่สองที่ชนะการแข่งขันรายการระดับอาชีพถึง 1,200 ครั้ง ถัดจากหลิน ไห่เฟิง
คะโตเป็นผู้เขียนหนังสือ"ไชนีสโอเพนนิง: เดอะชัวร์-วินสแทรททิจี" (จัดพิมพ์ในฉบับภาษาอังกฤษโดยบริษัท สำนักพิมพ์ คิเซโด) และ"คะโตแอทแทคแอนด์คิล" (จัดพิมพ์โดยอิชิเพรส) รวมถึงเป็นผู้ฝึกสอนหมากล้อมให้แก่ยุกะริ โยะชิฮะระ
สร้อยสุวรรณา
สร้อยสุวรรณา (; ) เป็นพืชกินแมลงในวงศ์สร้อยสุวรรณา (Lentibulariaceae) กระจายพันธุ์ตั้งแต่เอเชียใต้, เอเชียตะวันออกเฉียงใต้และโอเชียเนีย เป็นไม้ล้มลุกปีเดียวขนาดเล็ก มีไหลเป็นเส้นขนาดเล็ก มีใบหลายใบออกจากไหล รูปแถบ ยาวได้ประมาณ 2 ซม. มีกับดักแมลงขนาดเล็ก เป็นกะเปาะกลม ติดบนไหลและใบ ยาวประมาณ 0.1 ซม. ช่อดอกออกเดี่ยว ๆ แบบช่อกระจะ ตั้งตรง เกลี้ยง สูงประมาณ 60 ซม. เกล็ดและใบประดับมีลักษณะคล้ายกัน ในแต่ละช่อมี 1-10 ดอก ก้านดอกยาว 0.2-0.5 ซม. มีปีกแคบ ๆ กลีบเลี้ยง 2 กลีบ รูปไข่ ยาว 0.2-0.7 ซม. กลีบดอกสีเหลือง รูปปากเปิด ยาว 0.6-1 ซม. กลีบล่างมีเดือยรูปลิ่ม เกสรเพศผู้ 2 อัน ติดที่โคนกลีบดอกกลีบบน ก้านเกสรยาวประมาณ 0.1 ซม. รังไข่รูปรี ก้านเกสรเพศเมียสั้น ผลแบบแคปซูล รูปรี ยาวประมาณ 0.3 ซม. เมล็ดขนาดเล็กจำนวนมาก
สร้อยสุวรรณาทั้งต้นมีสรรพคุณแก้ไข้ บำรุงเลือด รักษาโรคระบบทางเดินปัสสาวะ
ปลากัดอมไข่สงขลา
ปลากัดอมไข่สงขลา หรือ ปลากัดสงขลา หรือ ปลากัดฟีร็อกซ์ () ปลาน้ำจืดขนาดเล็กชนิดหนึ่ง ในวงศ์ปลากัด ปลากระดี่ (Osphronemidae)
จัดเป็นปลากัดประเภทปลากัดอมไข่ชนิดหนึ่งที่พบได้ในประเทศไทย โดยพบครั้งแรกจากการสำรวจที่อำเภอหาดใหญ่ จังหวัดสงขลา พบในแหล่งน้ำที่มีกระแสน้ำไหลบนภูเขาอาศัยบริเวณรากไม้หรือใบไม้ใกล้ฝั่ง ขนาดโตเต็มที่ประมาณ 6.3 เซนติเมตร (2.5 นิ้ว)ปลาตัวผู้จะไม่ก่อหวอดแต่จะอมไข่ไว้ในปากจนฟักเป็นตัว ทั้งนี้เชื่อว่าเป็นเพราะสภาพแวดล้อมที่อาศัยอยู่ คือ ลำธารที่น้ำไหลเชี่ยวแรงบนภูเขา พบกระจายอยู่ทั่วไปในแหล่งน้ำบนภูเขาในภูมิภาคเอเชียตะวันออกเฉียงใต้ ในประเทศไทย พบได้เฉพาะภาคใต้เท่านั้น และพบได้เรื่อยไปในแหลมมลายูจนถึงรัฐปีนังในมาเลเซีย
เป็นปลาที่หาได้ยากและใกล้จะสูญพันธุ์ โดยถูกลุกลํ้าพื้นที่ จนทำให้(ปลากัดอมไข่)หาดูได้ยากนัก
โดยที่คำว่า "ferox" เป็นภาษาละติน หมายถึง "โหดเหี้ยม" หรือ "ป่าเถื่อน"
ซเวตัน โซโคลอฟ
ซเวตัน โซโคลอฟ (; 31 ธันวาคม ค.ศ. 1989 —) เป็นนักกีฬาวอลเลย์บอลชาวบัลแกเรีย เขาเล่นตำแหน่งตัวบุกแดนหลัง ให้กับสโมสรฮัลก์บังก์อังการาในประเทศตุรกี
โซโคลอฟ เกิดที่เมืองดัปนิตซา, ประเทศบัลแกเรีย ในปี ค.ศ. 2014 เขาแต่งงานกับเดลียานา คริสโตวา เมื่อวันที่ 27 ตุลาคม ค.ศ. 2014 ภรรยาของเขาให้กำเนิดบุตร ซึ่งเป็นเด็กแฝดมีชื่อว่า นิโคลาและวิคเตอร์
ดุสิตา
ดุสิตา () เป็นพืชกินแมลงในวงศ์สร้อยสุวรรณา (Lentibulariaceae) กระจายพันธุ์ในอินเดีย, เอเชียตะวันออกเฉียงใต้และออสเตรเลีย เป็นไม้ล้มลุกปีเดียว ขึ้นเป็นกอเล็ก สูง 10-20 ซม. ใบเป็นใบเดี่ยวขนาดเล็ก มีใบที่เปลี่ยนเป็นถุงดักจับแมลงขนาดเล็ก ดอกออกเป็นช่อสีม่วงเข้ม แทงขึ้นจากโคนกอ ช่อดอกตั้งสูงประมาณ 5-20 ซม. มีดอกย่อย 3-10 ดอก ออกเรียงสลับ ขนาดประมาณ 6-10 มม. กลีบดอกล่าง แผ่แยกออกเป็น 2 ปาก ผลเป็นผลแห้งชนิดแตกเมื่อแก่
ในภาคตะวันออกเฉียงเหนือใช้ทั้งต้นต้มดื่ม ช่วยบำรุงเลือด
กีฬาไตรกีฬาในโอลิมปิกฤดูร้อน 2000
การแข่งขันไตรกีฬาในโอลิมปิกฤดูร้อน 2000 เป็นการแข่งขันไตรกีฬาโอลิมปิกที่จัดขึ้นในซิดนีย์ ประเทศออสเตรเลีย กำหนดแข่งขันระหว่างวันที่ 16 กันยายน พ.ศ. 2543 ชิงชัย 2 เหรียญทอง
กีฬาไตรกีฬาในโอลิมปิกฤดูร้อน 2004
การแข่งขันไตรกีฬาในโอลิมปิกฤดูร้อน 2004 เป็นการแข่งขันไตรกีฬาโอลิมปิกที่จัดขึ้นในเอเธนส์ ประเทศกรีซ กำหนดแข่งขันระหว่างวันที่ 25 สิงหาคม พ.ศ. 2547 ชิงชัย 2 เหรียญทอง
กีฬาไตรกีฬาในโอลิมปิกฤดูร้อน 2008
การแข่งขันไตรกีฬาในโอลิมปิกฤดูร้อน 2008 เป็นการแข่งขันไตรกีฬาโอลิมปิกที่จัดขึ้นในปักกิ่ง สาธารณรัฐประชาชนจีน กำหนดแข่งขันระหว่างวันที่ 18 สิงหาคม พ.ศ. 2551 ชิงชัย 2 เหรียญทอง
กีฬาไตรกีฬาในโอลิมปิกฤดูร้อน 2012
การแข่งขันไตรกีฬาในโอลิมปิกฤดูร้อน 2012 เป็นการแข่งขันไตรกีฬาโอลิมปิกที่จัดขึ้นในลอนดอน สหราชอาณาจักร กำหนดแข่งขันระหว่างวันที่ 4 สิงหาคม พ.ศ. 2555 ชิงชัย 2 เหรียญทอง
การล้อมเลนินกราด
การล้อมเลนินกราด ( "blokada Leningrada") เป็นการล้อมยืดเยื้อซึ่งกลุ่มกองทัพเหนือของเยอรมันกระทำต่อเลนินกราด ซึ่งก่อนหน้านี้และปัจจุบันคือ เซนต์ปีเตอร์สเบิร์ก ในแนวรบด้านตะวันออกของสงครามโลกครั้งที่สอง การล้อมเริ่มต้นเมื่อวันที่ 8 กันยายน 1941 เมื่อถนนเส้นสุดท้ายสู่นครถูกตัดขาด แม้ฝ่ายโซเวียตสามารถเปิดฉนวนทางบกแคบ ๆ สู่นครได้เมื่อวันที่ 18 มกราคม 1943 กว่าการล้อมจะยุติก็วันที่ 27 มกราคม 1944 กินเวลา 872 วัน เป็นการล้อมที่ยาวนานและทำลายล้างสูงสุดในประวัติศาสตร์ และอาจเป็นการล้อมที่มียอดผู้เสียชีวิตสูงสุดด้วย
วอลเลย์บอลยุวชนหญิงชิงแชมป์โลก 1997
วอลเลย์บอลยุวชนชิงแชมป์โลก 1997 () ได้มีการจัดขึ้นที่เชียงใหม่ ประเทศไทย ตั้งแต่วันที่ 2–10 สิงหาคม พ.ศ. 2540 รายการนี้เป็นการแข่งขันที่มีทีมเข้าร่วมถึง 16 ทีม
16 ทีมจะได้รับการแบ่งออกเป็น 4 สาย ๆ ละ 4 ทีมโดยแต่ละสายจะทำการแข่งขันแบบพบกันหมด
"เวลามาตรฐานไทย ()."
วอลเลย์บอลชายชิงแชมป์โลก รุ่นอายุไม่เกิน 21 ปี 1999
วอลเลย์บอลชายชิงแชมป์โลก รุ่นอายุไม่เกิน 21 ปี 1999 () ได้มีการจัดขึ้นที่อุบลราชธานี ประเทศไทย ตั้งแต่วันที่ 21–29 สิงหาคม พ.ศ. 2542 รายการนี้เป็นการแข่งขันที่มีทีมเข้าร่วมถึง 16 ทีม
16 ทีมจะได้รับการแบ่งออกเป็น 4 สาย ๆ ละ 4 ทีมโดยแต่ละสายจะทำการแข่งขันแบบพบกันหมด
"เวลามาตรฐานไทย ()."
ห้าแยกลำปางหนา
ห้าแยกลำปางหนา เป็นละครโทรทัศน์เพื่อส่งเสริมการท่องเที่ยวของจังหวัดลำปาง ดำเนินการโดยสำนักงานจังหวัดลำปาง และสำนักงานการท่องเที่ยวและกีฬาจังหวัดลำปาง โดยละครห้าแยกลำปางหนา ถูกสร้างขึ้นเพื่อให้ผู้ชมได้รับความบันเทิงไปพร้อมๆ กับความรู้และมุมมองที่น่าจดจำของจังหวัดลำปาง และสร้างความนิยมเพื่อกระตุ้นให้เกิดการท่องเที่ยวในพื้นที่เพิ่มมากขึ้นตามมาสอดคล้องกับแคมเปญโปรโมตจังหวัดท่องเที่ยวใหม่ ภายใต้โครงการ "เมืองต้องห้าม...พลาด" ของการท่องเที่ยวแห่งประเทศไทย
วอลเลย์บอลหญิงชิงแชมป์โลก รุ่นอายุไม่เกิน 20 ปี 1995
วอลเลย์บอลหญิงชิงแชมป์โลก รุ่นอายุไม่เกิน 20 ปี 1995 () ได้มีการจัดขึ้นที่กรุงเทพมหานคร ประเทศไทย ตั้งแต่วันที่ 24–30 กรกฎาคม พ.ศ. 2538 รายการนี้เป็นการแข่งขันที่มีทีมเข้าร่วมถึง 16 ทีม
16 ทีมจะได้รับการแบ่งออกเป็น 4 สาย ๆ ละ 4 ทีมโดยแต่ละสายจะทำการแข่งขันแบบพบกันหมด
"เวลามาตรฐานไทย ()."
วอลเลย์บอลหญิงชิงแชมป์โลก รุ่นอายุไม่เกิน 20 ปี 2003
วอลเลย์บอลหญิงชิงแชมป์โลก รุ่นอายุไม่เกิน 20 ปี 2003 () ได้มีการจัดขึ้นที่จังหวัดสุพรรณบุรี ประเทศไทย ตั้งแต่วันที่ 6–14 กันยายน พ.ศ. 2546 รายการนี้เป็นการแข่งขันที่มีทีมเข้าร่วมถึง 16 ทีม16 ทีมจะได้รับการแบ่งออกเป็น 4 สาย ๆ ละ 4 ทีมโดยแต่ละสายจะทำการแข่งขันแบบพบกันหมด
"เวลามาตรฐานไทย ()."
วอลเลย์บอลหญิงชิงแชมป์โลก รุ่นอายุไม่เกิน 20 ปี 2007
วอลเลย์บอลหญิงชิงแชมป์โลก รุ่นอายุไม่เกิน 20 ปี 2003 () ได้มีการจัดขึ้นที่จังหวัดสุพรรณบุรี ประเทศไทย ตั้งแต่วันที่ 6–14 กันยายน พ.ศ. 2546 รายการนี้เป็นการแข่งขันที่มีทีมเข้าร่วมถึง 16 ทีม
16 ทีมจะได้รับการแบ่งออกเป็น 2 สาย ๆ ละ 5 ทีมโดยแต่ละสายจะทำการแข่งขันแบบพบกันหมด
ชาติชายฮอลล์ และลิปตพัลลภฮอลล์ ภายในสนามกีฬาเฉลิมพระเกียรติ 80 พรรษา 5 ธันวา 2550 จังหวัดนครราชสีมา
"เวลามาตรฐานไทย ()."
โชตะ มัตสึดะ
โชตะ มัตสึดะ () เป็น นักแสดงชายชาวญี่ปุ่นที่มีชื่อเสียง
โชตะ มัตสึดะ เกิดที่ซูงินามิ โตเกียว ญี่ปุ่น ในวันที่ 10 กันยายน พ.ศ. 2528
ครอบครัวนี้เป็นนักแสดงทั้งบ้าน
คุณแม่มิยูกิ แต่งงานกับคุณพ่อยูซากุซึ่งเคยแต่งงานมาแล้ว มีลูกสาว 1 คนกับภรรยาเก่า
คุณแม่มิยูกิให้กำเนิดบุตรและธิดา 3 คน โชตะเป็นลูกคนกลางของแม่มิยูกิ
เนื่องจากคุณพ่อยูซากุเป็นลูกครึ่งเกาหลี โดยมีคุณแม่เป็นคนเกาหลี คุณพ่อญี่ปุ่น ริวเฮ โชตะ และน้องสาว จึงเป็นลูกเสี้ยวเกาหลี เลือดเกาหลีผสมอยู่ 1/4
แต่คุณพ่อยูซากุ มาเสียชีวิต ด้วยวัยเพียง 40 ปี ด้วยโรคมะเร็ง จึงเป็นภาระของแม่ที่ต้องเลี้ยงลูกโดยลำพัง